**AN BORD UM FHAISNÉIS DO SHAORÁNAIGH**

**RÁITIS AIRGEADAIS**

**AN BHLIAIN DAR CRÍOCH AN 31/12/18**

**RÁITIS AIRGEADAIS**

**AN BHLIAIN DAR CRÍOCH AN 31/12/18**

**INNÉACS**

**CLÁR ÁBHAR LEATHANACH**

Faisnéis Ghinearálta 2

Ráiteas Rialachais agus Tuarascáil Chomhaltaí an Bhoird 3-6

An Ráiteas ar Rialú Inmheánach 7-8

Tuarascáil an Ard-Reachtaire Cuntas agus Ciste 9-10

An Ráiteas ar Ioncam agus Caiteachas agus Cúlchistí Ioncaim Coimeádta 11

An Ráiteas ar Ioncam Cuimsitheach 12

An Ráiteas ar an Staid Airgeadais 13

An Ráiteas ar Shreafaí Airgeadais 14

Nótaí leis na Ráitis Airgeadais 15-31

### Faisnéis Ghinearálta

**Comhaltaí Boird:**

**Comhaltaí Boird Reatha:**

* Ita Mangan (Cathaoirleach, ceaptha i Meitheamh 2015)
* Eilis Barry (ceaptha i nDeireadh Fómhair 2018)
* James Clarke (ceaptha i Meán Fómhair 2016)
* Mary Doyle (ceaptha i nDeireadh Fómhair 2018)
* Tim Duggan (ceaptha i Meán Fómhair 2017)
* Josephine Henry (ceaptha i Márta 2015)
* Mary Higgins (ceaptha i Meitheamh 2016)
* Tina Leonard (ceaptha i Meitheamh 2016)
* Joanne McCarthy (ceaptha i Meitheamh 2016)
* Niall Mulligan (ceaptha i Meitheamh 2016)
* Cearbhall Ó Meadhra (ceaptha i Meitheamh 2016)
* Ian Power (ceaptha i Meitheamh 2016)
* John Saunders (ceaptha i Meitheamh 2016)
* Seán Sheridan (ceaptha i Samhain 2015)
* Nicola Walshe (ceaptha i Samhain 2017)

**Cathaoirleach:** Ita Mangan

**Seoladh:** Teach Ché Sheoirse

 43 Sráid Chnoc na Lobhar

 Baile Átha Cliath 2

**Rúnaí:** Graham Long

**Aturnaetha:** Ronan Daly Jermyn

 2 Plás na Páirce

Páirc Gheata na Cathrach

Rinn Mhachan

Corcaigh

**Baincéirí:** Banc-Aontas Éireann

 52 Sráid Bhagóid Uachtarach

 Baile Átha Cliath 4

**Iniúchóirí:** An tArd-Reachtaire Cuntas agus Ciste

 3a Sráid an Mhéara Uachtarach

Baile Átha Cliath 1

### An Ráiteas Rialachais agus Tuarascáil Chomhaltaí an Bhoird

**Don bhliain dar críoch an 31 Nollaig 2018**

**Rialachas**

Bunaíodh Bord an Bhoird um Fhaisnéis do Shaoránaigh faoin Acht um Chomhairle, 2000. Leagtar amach feidhmeanna an Bhoird in alt 7 den Acht seo. Tá an Bord cuntasach don Aire Gnóthaí Fostaíochta agus Coimirce Sóisialaí agus tá se freagrach as dea-rialachas a chinntiú agus tugann sé faoin tasc seo trí chuspóirí agus spriocanna straitéiseacha a leagan amach agus cinntí straitéiseacha a dhéanamh faoi na príomh-shaincheisteanna gnó go léir. Tá an Príomhoifigeach Feidhmiúcháin (an POF) agus an fhoireann bhainistíochta sinsearaí freagrach as bainistíocht, rialú agus stiúradh rialta laethúil an Bhoird um Fhaisnéis do Shaoránaigh. Caithfidh an POF agus an fhoireann bhainistíochta sinsearaí an treorú straitéiseach foireann a thugann an Bord a leanúint, agus caithfidh siad a chinntiú go mbíonn tuiscint shoiléir ag na comhaltaí Boird go léir ar na príomhghníomhaíochtaí agus na príomhchinntí a bhaineann leis an aonán, agus le haon rioscaí suntasacha is dóchúil a thiocfaidh aníos. Gníomhaíonn an POF mar idirchaidreamh díreach idir an Bord agus bainistíocht an Bhoird um Fhaisnéis do Shaoránaigh.

**Freagrachtaí an Bhoird**

Leagtar obair agus freagrachtaí an Bhoird amach sa Chód Cleachtais do chomhaltaí Boird, an Cathaoirleach, an Príomhfheidhmeannach agus an Rúnaí, ina gcuimsítear, chomh maith, na ceisteanna nach féidir ach leis an mBord cinneadh a dhéanamh orthu. I measc na mbuanearraí a bhreithníonn an Bord, tá an méid seo a leanas:

* dearbhú leasanna,
* tuarascálacha ó choistí,
* tuarascálacha airgeadais/cuntais bhainistíochta,
* tuarascálacha feidhmíochta, agus
* ceisteanna forchoimeádta.

Ceanglaítear in Alt 22 (4a) den Acht um Chomhairle ar Bhord an Bhoird um Fhaisnéis do Shaoránaigh chun ráitis airgeadais cuí agus rialta a choimeád ar airgead a fuair sé nó a chaith sé a ullmhú, i cibé foirm a fhaomhfaidh an tAire Gnóthaí Fostaíochta agus Coimirce Sóisialaí le toiliú an Aire Caiteachais Phoiblí agus Athchóirithe.

Agus na ráitis airgeadais seo á n-ullmhú, ceanglaítear ar Bhord an Bhoird um Fhaisnéis do Shaoránaigh an méid seo a leanas a dhéanamh:

* beartais chuntasaíochta oiriúnacha a roghnú agus iad a chur i bhfeidhm go comhsheasmhach ina dhiaidh sin;
* breithiúnais agus meastacháin a dhéanamh atá réasúnta agus stuama;
* na ráitis airgeadais a réiteach ar bhonn gnóthas leantach, mura cuí a mheas go leanfaidh an Bord um Fhaisnéis do Shaoránaigh de bheith ag oibriú; agus
* a lua cibé acu ar cloíodh nó nár cloíodh le caighdeáin infheidhme chuntasaíochta, faoi réir aon imeachtaí ábhartha a nochtar agus a mhínítear sna ráitis airgeadais.

Dearbhaíonn an Bord go bhfuil na riachtanais thuas comhlíonta aige agus na ráitis airgeadais á n-ullmhú.

Tá an Bord freagrach maidir le leabhair chuntais chearta a choimeád ina dtaispeántar go réasúnta cruinn ag aon am seasamh airgeadais an Bhoird agus a chuirfidh ar a cumas cinnte a dhéanamh go gcomhlíonann na ráitis airgeadais Alt 22 den Acht. Tá an Bord freagrach as coimeád agus iomláine na faisnéise corparáidí agus airgeadais ar láithreán gréasáin an Bhoird um Fhaisnéis do Shaoránaigh.

Tá an Bord freagrach as an bplean agus an buiséad bliantúil a fhaomhadh. Tosófar meastóireacht ar fheidhmíocht an Bhoird um Fhaisnéis do Shaoránaigh trí thagairt a dhéanamh don phlean agus an buiséad bliantúil in 2020.

Tá an Bord freagrach, chomh maith, as a shócmhainní a chosaint agus, dá bhrí sin, as dul i mbun bearta réasúnta chun cosc a chur ar chalaois agus ar neamhrialtachtaí eile nó iad a bhrath.

Measann an Bord go dtugtar i ráitis airgeadais an Bhoird um Fhaisnéis do Shaoránaigh léiriú fíor agus cóir ar fheidhmíocht airgeadais agus ar staid airgeadais an Bhoird um Fhaisnéis do Shaoránaigh an 31 Nollaig 2018.

D’fhaomh an Bord síniú an ráitis seo agus ráiteas airgeadais don bhliain dar críoch an 31 Nollaig 2018 an 11 Nollaig 2019.

### An Ráiteas Rialachais agus Tuarascáil Chomhaltaí an Bhoird

**Don bhliain dar críoch an 31 Nollaig 2018**

**Struchtúr an Bhoird**

Tá Cathaoirleach agus ceathrar gnáthchomhaltaí dhéag sa Bhord agus ceapann an tAire Gnóthaí Fostaíochta agus Coimirce Sóisialaí gach duine díobh. Ceapadh comhaltaí an Bhoird ar feadh tréimhse cúig bliana agus casann siad ar a chéile ocht n-uaire sa bhliain. Sonraítear sa tábla thíos an tréimhse cheapacháin do chomhaltaí reatha:

| **Comhalta Boird** | **Ról** | **Dáta Ceaptha** |
| --- | --- | --- |
| Ita Mangan | Cathaoirleach | Meitheamh 2015 |
| Eilis Barry | Gnáthchomhalta | Deireadh Fómhair 2018 |
| James Clarke | Gnáthchomhalta | Meán Fómhair 2016 |
| Mary Doyle | Gnáthchomhalta | Deireadh Fómhair 2018 |
| Tim Duggan | Gnáthchomhalta | Meán Fómhair 2017 |
| Josephine Henry | Gnáthchomhalta | Márta 2015 |
| Mary Higgins | Gnáthchomhalta | Meitheamh 2016 |
| Tina Leonard | Gnáthchomhalta | Meitheamh 2016 |
| Joanne McCarthy | Gnáthchomhalta | Meitheamh 2016 |
| Niall Mulligan | Gnáthchomhalta | Meitheamh 2016 |
| Cearbhall Ó Meadhra | Gnáthchomhalta | Meitheamh 2016 |
| Ian Power | Gnáthchomhalta | Meitheamh 2016 |
| John Saunders | Gnáthchomhalta | Meitheamh 2016 |
| Sean Sheridan | Gnáthchomhalta | Samhain 2015 |
| Nicola Walshe | Gnáthchomhalta | Samhain 2017 |

Thosaigh an Bord Athbhreithniú seachtrach Meastóireachta agus Éifeachtachta an Bhoird i Samhain 2019.

Bhunaigh an Bord trí choiste, na coistí seo a leanas ina measc:

1. **An Coiste Iniúchóireachta agus Riosca**: tá seachtar comhaltaí Boird agus comhalta neamhspleách amháin sa choiste. Is é ról an Choiste Iniúchóireachta agus Riosca (an CIR) tacú leis an mBord maidir lena fhreagrachtaí as saincheisteanna riosca, rialaithe agus rialachais agus dearbhaithe ghaolmhair. Tá an CIR neamhspleách ón mbainistíocht airgeadais a dhéantar ar an eagraíocht. Cinntíonn an Coiste, ach go háirithe, go ndéantar monatóireacht ghníomhach agus neamhspleách ar na córais rialaithe inmheánaigh, gníomhaíochtaí iniúchóireachta ina measc. Tuairiscíonn an CIR leis an mBord i ndiaidh gach cruinnithe.

Is iad na comhaltaí den Choiste Iniúchóireachta agus Riosca: John Saunders (Cathaoirleach), Ian Power, Ita Mangan, Seán Sheridan, Cearbhall Ó Meadhra, Josephine Henry, Mary Doyle agus Cyril Sullivan. Thionóil an CIR cúig chruinniú rialta agus cruinniú breise amháin in 2018.

1. **An Coiste Airgeadais:** tá seisear comhaltaí Boird agus beirt chomhaltaí neamhspleácha sa choiste. Is iad comhaltaí an choiste seo: Ian Power (Cathaoirleach), Ita Mangan, James Clarke, Cearbhall Ó Meadhra, John Saunders, Josephine Henry, Cyril Sullivan agus Lorcan O’Connor. Thionóil an Coiste Airgeadais trí chruinniú in 2018.
2. **An Coiste um Bheartas Sóisialach agus Taighde**: tá cúigear comhaltaí Boird agus comhalta neamhspleách amháin sa choiste. Is iad comhaltaí an choiste seo: Joanne McCarthy (Cathaoirleach), Cearbhall Ó Meadhra, Mary Higgins, Niall Mulligan, Tina Leonard agus Mícheál Collins. Thionóil an Coiste um Bheartas Sóisialach agus Taighde trí chruinniú in 2018.

### An Ráiteas Rialachais agus Tuarascáil Chomhaltaí an Bhoird

**Don bhliain dar críoch an 31 Nollaig 2018**

**Sceideal Freastail, Táillí agus Costas**

|  |  |  |  |  |  |  |
| --- | --- | --- | --- | --- | --- | --- |
| **Comhalta Boird/Coiste** | **Bord** | **An Coiste Iniúchóireachta agus Riosca** | **An Coiste Airgeadais** | **An Coiste um Bheartas Sóisialach agus Taighde** | **Táillí****2018****€** | **Costais** **2018****€** |
| Líon na gCruinnithe  | 8 | 6 | 3 | 3 |  |  |
| Ita Mangan (Cathaoirleach) | 8 | 5 | 2 |  | 8,978 | 0 |
| Eilis Barry | 1 |  |  |  | 1,496 | 0 |
| Noeline Blackwell | 1 | 2 |  |  | 0 | 0 |
| James Clarke | 6 |  | 3 |  | 5,985 | 1,848 |
| Mary Doyle | 2 |  |  |  | 1,496 | 0 |
| Tim Duggan | 6 |  |  |  | 0 | 0 |
| Josephine Henry | 4 | 4 | 0 |  | 5,985 | 0 |
| Mary Higgins | 7 |  |  | 2 | 5,985 | 0 |
| Tina Leonard | 7 |  |  | 1 | 5,985 | 0 |
| Joanne McCarthy | 6 |  |  | 3 | 5,985 | 0 |
| Eugene McErlean | 0 | 0 |  |  | 0 | 0 |
| Niall Mulligan | 2 |  |  | 2 | 5,985 | 0 |
| Cearbhall Ó Meadhra | 7 | 5 | 2 | 2 | 5,985 | 0 |
| Ian Power | 7 | 1 | 2 |  | 5,985 | 0 |
| John Saunders | 7 | 6 | 2 |  | 5,985 | 1,612 |
| Sean Sheridan | 7 | 6 |  |  | 5,985 | 5,178 |
| Nicola Walshe | 7 |  |  |  | 0 | 0 |
| Mícheál Collins (Seachtrach) | n/b |  |  | 1 | 0 | 0 |
| Lorcan O’Connor (Seachtrach) | n/b |  | 2 |  | 0 | 0 |
| Cyril Sullivan (Seachtrach) | n/b | 5 | 2 |  | 2,546 | 294 |
|  |  |  |  |  | **74,366** | **8,932** |

De réir Cód Cleachtais an Bhoird um Fhaisnéis do Shaoránaigh le haghaidh Comhaltaí, má d’fhreastail comhalta ar níos lú ná leath de na cruinnithe i rith bliana téarma, íocfar táille laghdaithe leis nó léi a ríomhtar ar bhonn pro rata. Faoi lánrogha an Chathaoirligh, an Cathaoirleach amháin, d’fhéadfadh sí athbhreithniú a dhéanamh ar an táille laghdaithe tar éis a chur san áireamh na cúinsí a bhí mar chúis leis an asláithreacht. Bheartaigh an Cathaoirleach an táille iomlán le haghaidh 2018 a íoc le comhalta amháin a bhí as láthair do bhreis agus leath de na cruinnithe in 2018.

Níor íocadh táille Bhoird le stiúrthóir amháin a bhí ag oibriú, Nicola Walshe, faoin bprionsabal Duine Amháin Tuarastal Amháin (OPOS). Níl a tuarastal maidir lena dualgais mar fhostaí nochta sa liosta thuas a bhaineann le luachanna saothair comhaltaí Boird.

Cuireadh ocht gcruinniú Boird ar bun in 2018. Tugtar achoimre ar fhreastal ar na cruinnithe seo sa tábla thuas.

Baineann gach costais Boird le taisteal intíre.

**An Ráiteas Rialachais agus Tuarascáil Chomhaltaí an Bhoird**

**Don bhliain dar críoch an 31 Nollaig 2018**

**Athruithe Príomhphearsanra**

D’éirigh Eugene McErlean as an mBord an 16 Feabhra 2018 agus d’éirigh Noeline Blackwell as an mBord an 19 Feabhra 2018. Bhíodh Eugene ina Chathaoirleach roimhe seo ar an gCoiste Airgeadais agus ina bhall den Choiste Iniúchóireachta agus Riosca. Bhíodh Noeline ina ball de na trí fhochoiste atá ag an mBord. Athcheapadh Eilis Barry agus Mary Doyle leis an mBord i nDeireadh Fómhair 2018.

**Nochtadh a Cheanglaítear sa Chód Cleachtais chun Comhlachtaí Stáit a Rialú (2016)**

Tá an Bord freagrach as a chinntiú gur chomhlíon an Bord um Fhaisnéis do Shaoránaigh riachtanais an Chóid Chleachtais chun Comhlachtaí Stáit a Rialú (“an Cód”), amhail a d’fhoilsigh an Roinn Caiteachais Phoiblí agus Athchóirithe i Lúnasa 2016. Ceanglaítear sa Chód an nochtadh seo a leanas a dhéanamh:

* miondealú ar shochair ghearrthéarmacha fostaí - leagtar amach i Nóta 4 leis na cuntais airgeadais,
* costais sainchomhairleoireachta (costais dlí ghinearálta ina measc) - a leagtar amach i Nóta 7 leis na cuntais airgeadais,
* costais dlí agus socraíochtaí - seachas táillí dlí ginearálta, níor taibhíodh aon chostais eile, agus
* caiteachas ar thaisteal agus cothabháil - leagtar amach i Nóta 5 leis na ráitis airgeadais.

**Ráiteas Comhlíonta**

Ghlac an Bord leis an gCód Cleachtais chun Comhlachtaí Stáit a Rialú (2016) agus chuir sé nósanna imeachta i bhfeidhm lena chinntiú go gcomhlíontar an Cód. Chomhlíon an Bord um Fhaisnéis do Shaoránaigh an Cód Cleachtais chun Comhlachtaí Stáit a Rialú go hiomlán sa bhliain 2018.

Thar ceann Bhord an Bhoird um Fhaisnéis do Shaoránaigh.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ita Mangan John Saunders

Cathaoirleach Comhalta Boird

Dáta: Dáta:

### An Ráiteas ar Rialú Inmheánach

**Don bhliain dar críoch an 31 Nollaig 2018**

**Scóip na Freagrachta**

Thar ceann an Bhoird um Fhaisnéis do Shaoránaigh, aithním an fhreagracht atá ar an mBord as a chinntiú go bhfuil córas éifeachtach rialaithe inmheánaigh airgeadais á choimeád agus á fheidhmiú. Tugtar san fhreagracht seo aird ar riachtanais an Chóid Chleachtais chun Comhlachtaí Stáit a Rialú (2016).

**Cuspóir an Chórais Rialaithe Inmheánaigh**

Tá an córas rialaithe inmheánaigh in ainm riosca a bhainistiú i leith leibhéal infhulaingthe, seachas fáil réidh leis. Ní féidir leis an gcóras ach a dhearbhú go réasúnta, seachas go hiomlán, go gcosnaítear sócmhainní, go n-údaraítear idirbhearta agus go gcuirtear i dtaifead iad i gceart, agus go gcoisctear earráidí nó neamhrialtachtaí ábhartha nó go mbraithfí iad ar bhealach tráthúil.

Tá an córas rialaithe inmheánaigh, atá ar aon dul leis an treoir a d’eisigh an Roinn Caiteachais Phoiblí agus Athchóirithe i bhfeidhm sa Bhord um Fhaisnéis do Shaoránaigh don bhliain dar críoch an 31 Nollaig 2018 agus a fhad le dáta faofa na ráiteas airgeadais.

**Cumas chun Riosca a Láimhseáil**

Tá Coiste Iniúchóireachta agus Riosca (CIR) ag an mBord um Fhaisnéis do Shaoránaigh ina bhfuil seachtar comhaltaí Boird agus comhalta seachtrach amháin, a bhfuil saineolas airgeadais agus iniúchóireachta acu. Chas an CIR ar a chéile sé huaire in 2018.

Tá feidhm iniúchóireachta inmheánaí ag an mBord um Fhaisnéis do Shaoránaigh, faoi mar a shainítear i gCairt um Iniúchóireacht Inmheánach an Bhoird. Cuireann anailís ar an riosca a bhfuil an comhlacht nochta dó faisnéis ar fáil d’obair na feidhme iniúchóireachta inmheánaí, agus tá pleananna bliantúla iniúchóireachta inmheánaí bunaithe ar an anailís seo. D’fhormhuinigh an CIR agus d’fhaomh an Bord an anailís a rinneadh ar riosca agus na pleananna iniúchóireachta inmheánaí. Cuireann an tIniúchóir Inmheánach tuarascálacha ar ghníomhaíocht iniúchta inmheánaigh faoi bhráid an Bhoird.

D’fhorbair an CRI beartas bainistíochta riosca ina leagtar amach a inghlacthacht riosca, na próisis bhainistíochta riosca atá i bhfeidhm agus sonraítear ann róil agus freagrachtaí na foirne maidir le riosca. Eisíodh an beartas don fhoireann go léir a bhfuil súil acu oibriú laistigh de bheartais bhainistíochta riosca an Bhoird um Fhaisnéis do Shaoránaigh, chun an bhainistíocht a chur ar an eolas ar rioscaí agus laigí rialaithe atá ag teacht chun cinn agus chun freagracht a ghlacadh as rioscaí agus rialuithe laistigh dá limistéar féin oibre.

**Creat Riosca agus Rialaithe**

Chuir an Bord um Fhaisnéis do Shaoránaigh córas bainistíochta riosca i bhfeidhm a shainaithníonn agus a thuairiscíonn príomhrioscaí agus na gníomhartha bainistíochta a bhfuiltear ag tabhairt fúthu chun dul i ngleic leo agus, a mhéid agus is féidir, na rioscaí siúd a mhaolú.

Tá clár rioscaí i bhfeidhm ina sainaithnítear na príomhrioscaí atá roimh an mBord um Fhaisnéis do Shaoránaigh agus rinneadh iad seo a shainaithint, a mheasúnú agus a ghrádú i dtaobh a thábhachtaí atá siad. Déanann an CRI an clár a athbhreithniú agus a nuashonrú ar bhonn ráithiúil. Úsáidtear toradh na measúnuithe seo chun acmhainní a phleanáil agus a leithdháileadh lena chinntiú go mbainistítear rioscaí i leith leibhéal inghlactha.

Sonraítear sa chlár rioscaí na rialuithe agus gníomhartha a theastaíonn chun rioscaí agus freagracht as oibriú rialuithe a shanntar do chomhaltaí sonracha foirne a mhaolú. Deimhním go bhfuil timpeallacht rialaithe i bhfeidhm ina bhfuil na gnéithe a leanas:

* rinneadh nósanna imeachta do gach príomhphróiseas gnó a dhoiciméadú,
* sannadh freagrachtaí airgeadais ar leibhéal bainistíochta agus sannadh an fhreagracht chomhfhreagrach,
* tá córas cuí buiséadta ann ag a bhfuil buiséad bliantúil ar a ndéanann an bhainistíocht shinsearach athbhreithniú leanúnach,
* tá córais ann atá dírithe ar shlándáil na gcóras teicneolaíocht faisnéise agus cumarsáide a chinntiú,
* tá córais i bhfeidhm chun na sócmhainní a chosaint, agus
* cinntíonn nósanna imeachta rialaithe maidir le cistiú deontais a sholáthar do ghníomhaireachtaí seachtracha go bhfuil dóthain rialaithe ar dheontais a fhaomhadh agus monatóireacht agus athbhreithniú a dhéanamh ar dheontaithe lena chinntiú gur cuireadh an cistiú deontais chun feidhme don chuspóir a beartaíodh.

**An SFS agus Athstruchtúrú an SBCA**

I bhFeabhra 2017, ghlac Bord an Bhoird um Fhaisnéis do Shaoránaigh le moladh go gcuirfí 16 chuideachta in ionad struchtúr reatha 93 cuideachta. Tugadh faoin bpróiseas athstruchtúraithe in dhá chéim, críochnaíodh céim a haon in Aibreán 2018 agus críochnaíodh céim a dó i nDeireadh Fómhair 2018.

Shínigh gach Cuideachta nua an SFS / an SBCA Comhaontú Seirbhíse leis an mBord um Fhaisnéis do Shaoránaigh ina leagtar amach na Coinníollacha faoina bhfaigheann siad cistiú. Tá nósanna imeachta Rialuithe Airgeadais forbartha ag an mBord um Fhaisnéis do Shaoránaigh agus cuimsítear iad mar chuid de na Comhaontuithe Seirbhíse. Riachtanas a bhaineann leis na nósanna imeachta Rialuithe Airgeadais is ea go gcuireann seirbhísí an SFS agus an SBCA sraith iomlán cuntas iniúchta ar fáil don Bhord um Fhaisnéis do Shaoránaigh.

### An Ráiteas ar Rialú Inmheánach

**Don bhliain dar críoch an 31 Nollaig 2018**

Sula ndearnadh an t-athstruchtúrú, chistigh an Bord um Fhaisnéis do Shaoránaigh 93 cuideachta sholáthair seirbhíse na Seirbhíse Buiséadta agus Chomhairle Airgid (an SBCA) agus Sheirbhísí um Fhaisnéis do Shaoránaigh (an SFS). Chuaigh 38 cuideachta faoi leachtú i rith chéim a haon, chuaigh 55 cuideachta faoi leachtú i rith chéim a dó. Aistríodh sócmhainní agus dliteanais (sócmhainní agus dliteanais a bhfuiltear eolach orthu, atá teagmhasach nó sócmhainní agus dliteanais eile) na gcuideachtaí seo chuig na cuideachtaí réigiúnacha nua. Aistríodh an fhoireann go léir chuig na cuideachtaí nua faoi aistriú na rialachán maidir le gnóthais.

Chríochnaigh roinnt cuideachtaí chéim a haon a n-iniúchtaí bliantúla agus síníodh na ráitis airgeadais roimh dháta an athstruchtúraithe agus níorbh fhéidir na hiniúchtaí a chríochnú i measc na gcuideachtaí eile roimh dháta an athstruchtúraithe. Cuirfear ráiteas gnóthaí ag dáta an leachtaithe ar fáil don Bhord um Fhaisnéis do Shaoránaigh do gach cuideachta ina dtabharfar cuntas ar na sócmhainní agus na dliteanais ag an dáta sin. Chríochnaigh gach cuideachta chéim a dó don bhliain airgeadais 2017 roimh an leachtú.

**Monatóireacht agus Athbhreithniú Leanúnach**

Bunaíodh nósanna imeachta foirmiúla chun monatóireacht a dhéanamh ar phróisis rialaithe agus cuirtear easnaimh rialaithe in iúl dóibh siúd atá freagrach as dul i mbun gníomh ceartaitheach agus don bhainistíocht agus an Bord, sa chás gurb iomchuí, ar bhealach tráthúil. Deimhním go bhfuil na córais mhonatóireachta leanúnaí seo a leanas i bhfeidhm:

* sainaithníodh príomhrioscaí agus rialuithe gaolmhara agus cuireadh próisis i bhfeidhm chun monatóireacht a dhéanamh ar oibriú na bpríomhrialuithe siúd agus aon easnaimh a thugtar le fios a shainaithnítear,
* bunaíodh socruithe tuairiscithe ar gach leibhéal sa chás gur sannadh freagracht as bainistíocht airgeadais, agus
* déanann an bhainistíocht shinsearach athbhreithnithe rialta ar thuarascálacha tréimhsiúla agus bliantúla feidhmíochta agus airgeadais a thugann feidhmíocht le fios i leith na mbuiséad/dtuartha.

**Soláthar**

Deimhním go bhfuil nósanna imeachta i bhfeidhm ag an mBord um Fhaisnéis do Shaoránaigh le comhlíonadh na rialacha agus na dtreoirlínte reatha soláthair a chinntiú. Tugtar ceisteanna a thagann chun solais maidir le rialuithe ar sholáthar faoi shaincheisteanna um rialú inmheánach thíos.

**Athbhreithniú ar Éifeachtacht**

Deimhním go bhfuil nósanna imeachta ag an mBord um Fhaisnéis do Shaoránaigh chun monatóireacht a dhéanamh ar éifeachtacht a nósanna imeachta bainistíochta riosca agus rialaithe. Tá an mhonatóireacht agus an t-athbhreithniú a dhéanann an Bord um Fhaisnéis do Shaoránaigh ar éifeachtacht an chórais rialaithe inmheánaigh curtha ar an eolas ag an obair a dhéanann na hiniúchóirí inmheánacha agus seachtracha, an Coiste Iniúchóireachta agus Rioscaí a dhéanann maoirseacht ar a n-obair, agus an bhainistíocht shinsearach laistigh den Bhord um Fhaisnéis do Shaoránaigh atá freagrach as forbairt agus cothabháil an chreata rialaithe inmheánaigh.

Deimhním gur thug an Bord faoi athbhreithniú bliantúil ar éifeachtacht na rialuithe inmheánacha don bhliain 2018 i Márta 2019.

**Saincheisteanna Rialaithe Inmheánaigh**

***Laigí sa Rialú ar Shócmhainní Seasta***

I ndiaidh moladh a rinne Oifig an Ard-Reachtaire Cuntas agus Ciste a d’eascair as laigí sa rialú ar shócmhainní seasta a sainaithníodh i rith an iniúchta ar ráitis airgeadais 2014, thug Faisnéis do Shaoránaigh faoi athbhreithniú iomlán ar Chlár na Sócmhainní Seasta i mí na Nollag 2017, fardal fisiciúil dá sócmhainní ina measc. Tá an fardal seo á úsáid faoi láthair chun tabhairt faoi réiteach forleathan ar an CSS agus ar chláir fhisiciúla. Níl súil leis go ndéanfar aon díluacháil ar ghlanluach de réir na leabhar. Tá glanluach nialasach de réir na leabhar ar aon sócmhainní a dhéanfar a dhíscríobh.

***Soláthar Neamhchomhlíontach***

I rith 2018, taibhíodh caiteachas €1,587,253 maidir le hearraí agus seirbhísí nár chomhlíon na nósanna imeachta a cuireadh chun feidhme na treoirlínte soláthair. Is ionann seo agus sé chonradh, ar an iomlán. Bhí seo mar gheall ar bhrath ar fhaomhadh seachtrach, tosca inmheánacha soláthair acmhainní, chomh maith le conarthaí a thabhairt anonn ar feitheamh tairiscintí nua a thabhairt chun críche. I gcás ceithre cinn de na conarthaí seo, ar luach iomlán €1,075,947, d’éirigh linn díoltóirí nua a sholáthar trí Chreataí an OSR. I gcás ceann amháin de na conarthaí seo ar luach iomlán €479,306 ar Líonra Achair Fhairsing agus bonneagar Teileafónaíochta an BFS, d’éirigh linn díoltóir nua líonra achair fhairsing a sholáthar trí Chreat an OSR agus d’éirigh linn díoltóir nua Teileafónaíochta a sholáthar trí phróiseas tairisceana oscailte. Níl aon obair bhreise á coimisiúnú ón gconradh atá fanta (€32,000) ar feitheamh próiseas iarrata ar thairiscint. Rinne an Bord athbhreithniú ar an mbeartas soláthair agus chinntigh siad go mbeidh conarthaí amach anseo lánchomhlíontach.

Thar ceann Bhord an Bhoird um Fhaisnéis do Shaoránaigh.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ita Mangan John Saunders

Cathaoirleach Comhalta Boird

Dáta: Dáta:

**Ard-Reachtaire Cuntas agus Ciste**

**Tuarascáil le cur faoi bhráid Thithe an Oireachtais**

**Bord um Fhaisnéis do Shaoránaigh**

Tuairimí ar ráitis airgeadais

Rinne mé iniúchadh ar ráitis airgeadais an Bhoird um Fhaisnéis do Shaoránaigh don bhliain dar críoch an 31 Nollaig 2018 de réir mar a cheanglaítear faoi fhorálacha na nAchtanna um Fhaisnéis do Shaoránaigh 2000 agus 2007. Cuimsítear sna ráitis airgeadais

* ráiteas maidir le hioncam agus caiteachas agus ráiteas ar chúlchistí coimeádta
* an ráiteas maidir le hioncam cuimsitheach
* ráiteas maidir le staid airgeadais
* ráiteas maidir le sreafaí airgid agus
* na nótaí gaolmhara lena n-áirítear achoimre ar na beartais chuntasaíochta shuntasacha.

Is é mo thuairim go dtugann na ráitis airgeadais léargas fíor agus cothrom ar shócmhainní, ar dhliteanais agus ar staid airgeadais an Bhoird um Fhaisnéis do Shaoránaigh amhail 31 Nollaig 2018 agus ar a ioncam agus a chaiteachas do 2018 de réir an Chaighdeáin um Thuairisciú Airgeadais (FRS) 102 - *An Caighdeán Tuairiscithe Airgeadais is infheidhme sa Ríocht Aontaithe agus i bPoblacht na hÉireann.*

**Bunús don Tuairim**

Rinne mé m'iniúchadh ar na ráitis airgeadais de réir na gCaighdeán Idirnáisiúnta ar Iniúchóireacht mar atá fógartha ag an Eagraíocht Idirnáisiúnta d’Institiúidí Iniúchta Uachtaracha. Déantar cur síos ar mo chuid freagrachtaí faoi na caighdeáin sin san aguisín leis an tuarascáil seo. Táim neamhspleách ón mBord um Fhaisnéis do Shaoránaigh agus chomhlíon mé mo chuid freagrachtaí eiticiúla eile de réir na gcaighdeán.

Creidim gur leor an fhianaise iniúchta a fuaireamar agus tá sé cuí chun bunús do mo thuairim a sholáthar.

**Tuairisc ar fhaisnéis seachas na ráitis airgeadais , agus ar ábhair eile**

Tá fáisnéis áirithe eile curtha i láthair ag an mBord um Fhaisnéis do Shaoránaigh mar aon leis na ráitis airgeadais. Cuimsíonn sé seo an ráiteas rialachais agus tuarascáil bhaill an Bhoird agus ráiteas ar rialú inmheánach. Déantar cur síos ar mo chuid freagrachtaí a thuairisciú maidir le faisnéis den sórt sin, agus ar ábhair áirithe eile a thuairiscím trí eisceacht, san aguisín a ghabhann leis an tuarascáil seo.

**Soláthar neamh-chomhlíontach**

Nochtann an ráiteas ar rialú inmheánach gur sholáthair an Bord earraí agus seirbhísí ar luach € 1.6 milliún, ar bhealach nár chomhlíon na treoirlínte soláthair ábhartha. Leagtar amach sa ráiteas freisin na céimeanna atá á nglacadh ag an mBord chun aghaidh a thabhairt ar neamhchomhlíonadh rialacha soláthair.

**Seamus McCarthy**

**An tArd-Reachtaire Cuntas agus Ciste**

**18 Nollag 2019**

**Aguisín a ghabhann leis an tuarascáil**

**Freagrachtaí Bhaill an Bhoird**

Sa ráiteas ar rialachas agus sa tuairisc maidir le freagrachtaí bhaill an bhoird, leagtar amach freagrachtaí bhaill an bhoird. Tá freagracht ar bhaill an Bhoird

* na ráiteas airgeadais a ullmhú san fhoirm atá forordaithe faoi alt 22 den Acht um 2000
* a chinntiú go dtugann na ráitis airgeadais léargas fíor agus cothrom de réir FRS102
* rialtacht na n-idirbheart a chinntiú
* measúnú a dhéanamh ar cheart úsáid a bhaint as bhonn gnóthais leantaigh cuntasaíochta, agus
* amhail rialú inmheánach a mheasann siad a bheith riachtanach chun ráitis airgeadais a ullmhú atá saor ó mhíráiteas ábhartha, cibé acu mar gheall ar chalaois nó ar earráid.

**Freagrachtaí an Ard-Reachtaire Cuntas agus Ciste**

Ceanglaítear orm faoi alt 22 d'Acht 2000 iniúchadh a dhéanamh ar ráitis airgeadais an Bhord um Fhaisnéis do Shaoránaigh agus iad a thuairisciú chuig Tithe an Oireachtais.

Is é mo chuspóir agus atá iniúchadh á dhéanamh agam ná dearbhú réasúnta a fháil maidir le cibé an bhfuil na ráitis airgeadais ina iomláine saor ó míráiteas ábhartha de bharr calaoise nó earráide. Is dearbhú ardleibhéil é dearbhú réasúnta, ach ní ráthaíocht é go mbraithfear míráiteas ábhartha i gcónaí, nuair a bhíonn siad ann, fiú nuair a dhéantar an t-iniúchadh de réir ISAnna. Féadtar míráiteas teacht as calaois nó earráid agus meastar go bhfuil siad ábhartha más rud é go bhféadtar a mheas go réasúnta go mbeadh tionchar acu ar chinntí eacnamaíocha na n-úsáideoirí a ghlactar ar bhonn na ráiteas airgeadais seo, ina n-aonar nó ina n-iomláine

Mar chuid d'iniúchadh de réir na ISAnna, déanaim breithiúnas gairmiúil a fheidhmiú agus sceipteachas gairmiúil a choinneáil ar feadh an iniúchta. Agus é sin á dhéanamh,

* Aithním agus déanaim measúnú ar na rioscaí a bhaineann le mí-thuairisciú ábhartha ar na ráitis airgeadais cibé acu mar gheall ar chalaois nó ar earráid; dearaim agus déanaim na nósanna imeachta iniúchta atá freagrach do na rioscaí sin; agus faighim sách fianaise iniúchta cuí chun bunús a sholáthar do mo thuairim. Tá an baol níos airde nach mbraithfí mífhaisnéis as calaois ná mar a bhraithfí mífhaisnéis as earráid, mar d’fhéadfadh claonpháirteachas, brionnú, easnaimh thoiliúla, mífhaisnéis, nó maolú de rialú inmheánach a bheith i gceist le calaois.
* Faighim tuiscint ar rialú inmheánach a bhaineann leis an iniúchadh chun nósanna imeachta iniúchóireachta a dhearadh atá oiriúnach sna himthosca, ach ní chun tuairim a nochtadh maidir le héifeachtacht na rialuithe inmheánacha
* Déanaim measúnú ar oiriúnacht na bpolasaithe cuntasaíochta a úsáidtear agus réasúnacht meastachán cuntasaíochta agus nochtadh gaolmhar.
* Tagaim i gcrích ar oiriúnacht úsáid bhonn gnóthais leantaigh cuntasaíochta agus, bunaithe ar an bhfianaise iniúchta a fuarthas, maidir le cibé an bhfuil neamhchinnteacht ábhartha ann maidir le himeachtaí nó coinníollacha a d'fhéadfadh amhras mór a bheith aige ar chumas an Bhoird um Fhaisnéis do Shaoránaigh leanúint ar aghaidh mar ghnóthas leantach. Má thagaim gcrích go bhfuil neamhchinnteacht ábhartha ann, ní mór dom aird a tharraingt i mo thuarascáil ar an nochtadh gaolmhara sna ráitis airgeadais nó, má tá nochtadh den sórt sin neamhleor, mo thuairim a mhodhnú. Tá mo chonclúidí bunaithe ar an bhfianaise iniúchta a fhaightear suas go dtí dáta mo thuarascála. Mar sin féin , féadfaidh imeachtaí nó coinníollacha sa todhchaí a bheith ina chúis le Bord um Fhaisnéis do Shaoránaigh deireadh a chur ar leanúint ar aghaidh mar ghnóthas leanúnach.

Déanaim meastóireacht ar chur i láthair, struchtúr agus ábhar iomlán na ráiteas airgeadais, lena n-áirítear nochtadh, agus cibé an léiríonn na ráitis airgeadais na hidirbhearta agus na himeachtaí bunúsacha ar bhealach a thabharfaidh cur i láthair cothrom.

.

Cuirim in iúl dóibh siúd i gceannas rialachais, i measc nithe eile, raon feidhme agus uainiú an iniúchta agus torthaí iniúchta suntasacha, lena n-áirítear aon easnaimh shuntasacha sa rialú inmheánach a aithním le linn m'iniúchta.

**Faisnéis eile nach mbaineann leis na ráitis airgeadais**

I mo thuairim ar na ráitis airgeadais, ní chuimsítear an fhaisnéis eile a chuirtear i láthair leis na ráitis sin agus, ní chuirim in iúl aon chineál de chonclúid dearbhaithe air sin.

Maidir lenár n-iniúchadh ar na ráitis airgeadais, is é an fhreagracht atá orm faoi na ISAanna ná an fhaisnéis eile a cuireadh i láthair a léamh agus, atá é sin á dhéanamh againn, breithniú a dhéanamh cibé an bhfuil an fhaisnéis eile neamhréireach go hábhartha leis na ráitis airgeadais nó an míluaitear ár n-eolas a fuarthas san iniúchadh nó a mhalairt. Más rud é go bhfuil, bunaithe ar an obair a rinne mé, tagaim go dtí an tuairim go bhfuil míthuiscint ábhartha den eolas eile seo, ní mór dom an fíoras sin a thuairisciú.

**Tuairisciú ar nithe eile**

Déantar m'iniúchadh trí thagairt a dhéanamh do na cúinsí speisialta a ghabhann le comhlachtaí Stáit maidir lena mbainistíocht agus lena n-oibriú. Tuairiscím má bhíonn ábhair ábhartha i gceist maidir leis an mbealach ina ndearnadh gnó poiblí.

Iarraim ar fhianaise a fháil faoi rialtacht na n-idirbheart airgeadais i gcúrsa an iniúchta Tuairiscím má bhionn aon chás ábhartha ann mura bhíonn airgead poiblí curtha i bhfeidhm maidir leis na cuspóirí atá beartaithe nó i gcás nach raibh idirbhearta i gcomhréir leis na húdaráis a rialaíonn iad.

Tuairiscím freisin de réir eisceacht más rud é, dar liomsa,

* nach bhfuair mé an fhaisnéis agus na mínithe ar fad a theastaigh uaim le haghaidh m’iniúchta, nó
* nach raibh na taifid chuntasaíochta leordhóthanach ionas go bhféadfaí na ráitis airgeadais a iniúchadh go héasca agus go cuí, nó
* nach bhfuil na ráitis airgeadais ag teacht leis na taifid chuntasaíochta.

### An Ráiteas ar Ioncam agus Caiteachas agus Cúlchistí Ioncaim Coimeádta

**Don bhliain dar críoch an 31 Nollaig 2018**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| **Ioncam** |  |  |  |
| Deontais an Oireachtais | **2** | 54,888,009 | 53,105,388 |
| Glanchistiú Iarchurtha Sochair Scoir | **15 (c)** | 1,465,000 | 1,014,400 |
| Ioncam Eile | **3** | 173,145 | 137,723 |
| **Ioncam Iomlán** |  | **56,526,154** | **54,257,511** |
|  |  |  |  |
| **Caiteachas** |  |  |  |
| Luach Saothair  | **4** | 4,831,071 | 4,332,266 |
| Táillí agus Costais Chomhaltaí Boird |  | 83,298 | 78,149 |
| Costais Sochair Scoir | **15 (a)** | 2,218,000 | 1,992,800 |
| Costais Riaracháin | **5** | 3,975,319 | 2,626,371 |
| Seirbhísí um Fhaisnéis do Shaoránaigh (SFSanna) | **8** | 15,320,434 | 14,945,060 |
| Seirbhísí Buiséadta agus Comhairle Airgid (an SBCA) | **9** | 22,837,194 | 24,149,107 |
| Acmhainní Faisnéise | **10** | 86,557 | 95,041 |
| Beartas agus Taighde Sóisialta  | **11** | 106,196 | 105,119 |
| Teicneolaíocht Faisnéise agus Cumarsáide | **12** | 2,667,747 | 2,409,814 |
| Abhcóideacht | **13** | 3,999,021 | 3,898,159 |
| Oiliúint/Ríomhfhoghlaim | **14** | 281,123 | 367,393 |
| **Caiteachas Iomlán** |  | **56,405,960** | **54,999,279** |
|  |  |  |  |
| **Barrachas / (Easnamh) don Bhliain roimh Leithreasaí** |  | **120,194** | **(741,768)** |
|  |  |  |  |
| Luach Díscríofa na Sócmhainne Seasta | **22** | (45,000) | 0 |
| Aistriú ó / (chuig) an gCuntas Caipitil | **21** | 104,390 | 139,586 |
|  |  |  |  |
| **Barrachas / (Easnamh) don Bhliain i ndiaidh Leithreasaí** |  | **179,584** | **(602,182)** |
|  |  |  |  |
| Iarmhéid a Tugadh Anonn an 1 Eanáir 2018 |  | 2,000,959 | 2,603,141 |
|  |  |  |  |
| **Iarmhéid a Tugadh Anonn an 31 Nollaig 2018**  |  | **2,180,543** | **2,000,959** |

Tá an Ráiteas ar Shreafaí Airgid agus nótaí 1-24 mar chuid de na ráitis airgeadais seo.

Thar ceann Bhord an Bhoird um Fhaisnéis do Shaoránaigh.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ita Mangan John Saunders

Cathaoirleach Comhalta Boird

Dáta: Dáta:

### An Ráiteas ar Ioncam Cuimsitheach

**Don bhliain dar críoch an 31 Nollaig 2018**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
|  |  |  |  |
| **Barrachas / (Easnamh) roimh leithreasaí** |  | **179,584** | **(602,182)** |
|  |  |  |  |
| Gnóthachan / (Caillteanas) ar Athluacháil Talún agus Foirgneamh | **16** | 2,233,750 | 0 |
|  |  |  |  |
| Gnóthachain / (Caillteanas) ó Thaithí ar Oibleagáidí Sochair Scoir | **15 (d)** | 629,000 | (280,000) |
| Athrú ar Thoimhdí faoi Luach Reatha na n-Oibleagáidí Sochair Scoir |  | 5,362,000 | 1,608,300 |
| **Gnóthachan /(Caillteanas) Achtúireach Iomlán Achtúireach sa bhliain** |  | **5,991,000** | **1,328,300** |
|  |  |  |  |
| Coigeartú ar Chistiú Iarchurtha Sochair Scoir |  | (5,991,000) | (1,328,300) |
|  |  |  |  |
| **Ioncam Cuimsitheach Eile don bhliain**  |  | **2,413,334** | **(602,182)** |

Tá an Ráiteas ar Shreafaí Airgid agus nótaí 1-24 mar chuid de na ráitis airgeadais seo.

Thar ceann Bhord an Bhoird um Fhaisnéis do Shaoránaigh.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ita Mangan John Saunders

Cathaoirleach Comhalta Boird

Dáta: Dáta:

### An Ráiteas ar an Staid Airgeadais

**Don bhliain dar críoch an 31 Nollaig 2018**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| **Sócmhainní Neamh-Reatha** |  |  |  |
| Maoin, Gléasra agus Trealamh | **16** | 6,310,607 | 4,181,247 |
| **Sócmhainní Iomlána Neamh-Reatha** |  | **6,310,607** | **4,181,247** |
|  |  |  |  |
| **Sócmhainní Reatha** |  |  |  |
| Infháltais | **19** | 1,651,054 | 1,271,385 |
| Airgead Tirim agus Coibhéisí Airgid Thirim |  | 1,576,183 | 1,197,001 |
|  |  | **3,227,237** | **2,468,386** |
| **Dliteanais Reatha *(suimeanna atá dlite laistigh de bhliain amháin)*** |  |  |  |
| Suimeanna Iníoctha | **20** | (1,046,694) | (467,427) |
|  |  |  |  |
| **Glansócmhainní Reatha** |  | **2,180,543** | **2,000,959** |
|  |  |  |  |
| **Sochair Scoir** |  |  |  |
| Oibleagáidí Sochair Scoir | **15 (b)** | (57,316,300) | (61,842,300) |
| Sócmhainn Chistithe Iarchurtha Sochair Scoir | **15 (b)** | 57,316,300 | 61,842,300 |
|  |  |  |  |
| **Glansócmhainní Iomlána** |  | **8,491,150** | **6,182,206** |
|  |  |  |  |
| **A dhéanann ionadaíocht don mhéid seo a leanas** |  |  |  |
| An Cuntas Caipitil | **21** | 6,310,607 | 4,181,247 |
| Cúlchistí Ioncaim Coimeádta |  | 2,180,543 | 2,000,959 |
|  |  |  |  |
|  |  | **8,491,150** | **6,182,206** |

Tá an Ráiteas ar Shreafaí Airgid agus nótaí 1-24 mar chuid de na ráitis airgeadais seo.

Thar ceann Bhord an Bhoird um Fhaisnéis do Shaoránaigh.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Ita Mangan John Saunders

Cathaoirleach Comhalta Boird

Dáta: Dáta:

### An Ráiteas ar Shreafaí Airgid

**Don bhliain dar críoch an 31 Nollaig 2018**

|  |  |  |  |
| --- | --- | --- | --- |
|  |  | **2018****€** | **2017****€** |
| **Glansreabhadh Airgid ó Ghníomhaíochtaí Oibriúcháin** |  |  |  |
| Barrachas Ioncaim os cionn Caiteachais / (Barrachas Caiteachais os cionn Ioncaim)  |  | 179,584 | (602,182) |
| Dímheas agus Lagú Sócmhainní Seasta |  | 302,884 | 302,037 |
| (Méadú) / Laghdú ar Infháltais |  | (379,669) | 204,273 |
| Méadú / (Laghdú) ar Earraí Iníoctha  |  | 579,267 | 38,750 |
| Aistriú ó / (chuig) an gCuntas Caipitil |  | (104,390) | (139,586) |
| **Glan-Insreabhadh Airgid ó Ghníomhaíochtaí Oibriúcháin** |  | **577,676** | **(196,708)** |
|  |  |  |  |
| **Sreafaí Airgid ó Ghníomhaíochtaí Infheistíochta** |  |  |  |
| Íocaíochtaí chun Maoin, Gléasra agus Trealamh a fháil |  | (243,494) | (162,451) |
| Luach Díscríofa na Sócmhainne Seasta |  | 45,000 | 0 |
| **Glan-Sreafaí Airgid ó Ghníomhaíochtaí Infheistíochta** |  | **(198,494)** | **(162,451)** |
|  |  |  |  |
|  |  |  |  |
| **Glanmhéadú / (Glanlaghdú) ar Airgead Tirim agus Coibhéisí Airgid Thirim** |  | **379,182** | **(359,159)** |
|  |  |  |  |
| Airgead Tirim agus Coibhéisí Airgid Thirim an 1 Eanáir |  | 1,197,001 | 1,556,160 |
| **Airgead Tirim agus Coibhéisí Airgid Thirim an 31 Nollaig** |  | **1,576,183** | **1,197,001** |

1. **Beartais Chuntasaíochta**

Leagtar amach thíos bonn na cuntasaíochta agus na beartais shuntasacha chuntasaíochta lenar ghlac an Bord um Fhaisnéis do Shaoránaigh. Cuireadh i bhfeidhm go comhsheasmhach iad go léir i gcaitheamh na bliana agus don bhliain roimhe sin.

1. **Faisnéis Ghinearálta**

Bunaíodh an Bord um Fhaisnéis do Shaoránaigh faoin Acht um Chomhairle, 2000, agus tá a cheannoifig suite ag 43 Sráid Chnoc na Lobhar, Baile Átha Cliath 2. Leagtar amach príomhchuspóirí an Bhoird um Faisnéis do Shaoránaigh i gCuid 2 den Acht um Chomhairle, 2000. Aonán Leasa Pobail (ALP) is ea an Bord um Fhaisnéis do Shaoránaigh.

Soláthraítear Seirbhísí um Fhaisnéis do Shaoránaigh trí chuideachtaí neamhspleácha a fheidhmítear faoi chomhaontú leis an mBord um Fhaisnéis do Shaoránaigh agus ní bhaineann gaolmhaireacht phríomhaí agus ghníomhaí le hábhar. Dá bharr, ní áirítear sócmhainní agus dliteanais na gcuideachtaí seo leis na ráitis airgeadais.

Leasaigh Cuid 4 den Acht Leasa Shóisialaigh (Forálacha Ilghnéitheacha), 2008 an tAcht um Chomhairle, 2000 (arna leasú ag an Acht um Fhaisnéis do Shaoránaigh, 2007) chun feidhmeanna an Bhoird um Fhaisnéis do Shaoránaigh a shíneadh agus soláthar na Seirbhíse Buiséadta agus Comhairle Airgid (an SBCA) agus freagrachtaí gaolmhara a chur san áireamh. Áirítear leo seo an SBCA a chur chun agus a fhorbairt, eolas faoin tseirbhís a sholáthar agus oideachas poiblí a sholáthar faoi bhainistíocht airgid. Rinneadh foráil ann freisin go ndéanann an Bord um Fhaisnéis do Shaoránaigh sonraí a thiomsú, go dtéann sé i mbun taighde, agus go gcuireann sé comhairle agus eolas ar fáil don Aire Gnóthaí Fostaíochta agus Coimirce Sóisialaí maidir leis an SBCA. Bhí éifeacht le sannadh na bhfreagrachtaí seo an 13 Iúil 2009.

Soláthraítear na Seirbhísí Buiséadta agus Comhairle Airgid trí chuideachtaí neamhspleácha a fheidhmítear faoi chomhaontú leis an mBord um Fhaisnéis do Shaoránaigh agus ní bhaineann gaolmhaireacht phríomhaí agus ghníomhaí le hábhar. Dá bharr, ní áirítear sócmhainní agus dliteanais na gcuideachtaí seo leis na ráitis airgeadais. Tá úsáid agus diúscairt sócmhainní atá cistithe ag an mBord um Fhaisnéis do Shaoránaigh faoi réir srianta atá leagtha amach sa chomhaontú. Áirítear leis na ráitis airgeadais caiteachas a taibhíodh agus na cuideachtaí á gcistiú i rith na bliana.

Feidhmítear an tSeirbhís Abhcóideachta Náisiúnta do Dhaoine faoi Mhíchumas agus Seirbhís Ateangaireachta na Teanga Comharthaíochta faoi chomhaontuithe ar leith leis an mBord um Fhaisnéis do Shaoránaigh agus ní bhaineann gaolmhaireacht phríomhaí agus ghníomhaí le hábhar. Soláthraíonn an tSeirbhís Abhcóideachta Náisiúnta do Dhaoine faoi Mhíchumas seirbhís neamhspleách, rúnda agus saor in aisce a oibríonn go heisiach don duine a úsáideann an tseirbhís, agus cloíonn sé leis na caighdeáin ghairmiúla is airde. Déanann Seirbhís Ateangaireachta na Teanga Comharthaíochta an fháil atá ar sheirbhísí ateangaireachta ardchaighdeáin do dhaoine Bodhra in Éirinn a chur chun cinn agus a chinntiú agus déanann sé ionadaíocht dó.

1. **Ráiteas Comhlíonta**

Ullmhaíodh ráitis airgeadais an Bhoird um Fhaisnéis do Shaoránaigh don bhliain dar críoch an 31 Nollaig 2018 i gcomhréir le FRS102, an caighdeán tuairiscithe airgeadais atá infheidhme sa Ríocht Aontaithe agus in Éirinn agus a d’eisigh an Chomhairle um Thuairisciú Airgeadais (an CTA), arna bhfógairt ag Cuntasóirí Cairte na hÉireann.

1. **Bonn an Ullmhúcháin**

Ullmhaíodh na ráitis airgeadais faoi choinbhinsiún an chostais stairiúil, seachas i gcás sócmhainní agus dliteanais áirithe a thomhaistear ar a luachanna córa, faoi mar a mhínítear sna beartais chuntasaíochta thíos. Tá na ráitis airgeadais san fhoirm a d’fhaomh an tAire Gnóthaí Fostaíochta agus Coimirce Sóisialaí le haontú an Aire Airgeadais. Cuireadh na beartais chuntasaíochta seo a leanas i bhfeidhm go comhsheasmhach nuair a bhítear ag déileáil le hearraí a mheastar atá ábhartha maidir le ráitis airgeadais an Bhoird um Fhaisnéis do Shaoránaigh.

1. **Ioncam**

Deontais an Oireachtais

Aithnítear ioncam go ginearálta ar bhonn fabhruithe; eisceacht amháin ina leith seo iad Deontais an Oireachtais a aithnítear ar bhonn fáltais airgid.

Ioncam Eile

Aithnítear ioncam eile ar bhonn fabhruithe.

1. **Maoin, Gléasra agus Trealamh**

Luaitear maoin, gléasra agus trealamh ar a gcostas lúide dímheas carnach, agus coigeartaítear iad d’aon fhoráil le haghaidh lagú. Luaitear dímheas i leith gach maoine, gléasra agus trealaimh, seachas talamh ruílse, ar rátaí a mheastar chun díscríobh a dhéanamh ar an gcostas measta iarmharach atá ar gach sócmhainn ar bhonn líne dhíreach i gcaitheamh a saoil mheasta úsáide, mar seo a leanas:

1. Trealamh Ríomhaire Líne Dhíreach 33 1/3% sa bhliain
2. Trealamh Oifige Líne Dhíreach 20% sa bhliain
3. Troscán Oifige Líne Dhíreach 12½% sa bhliain
4. Feithiclí Líne Dhíreach 25% sa bhliain
5. Áitreabh (faoi Úinéireacht) Saolré gheilleagrach gach réadmhaoine (40 bliain)
6. Áitreabh (ar Léas) Saolré gheilleagrach gach réadmhaoine (25 bliain i gcás Theach Ché Sheoirse agus 40 bliain do gach áitreabh eile ar léas)

Is ionann luach iarmharach agus an méid measta a gheofaí faoi láthair i ndiaidh sócmhainn a dhiúscairt, i ndiaidh costais mheasta diúscartha a asbhaint, má bhí aois bainte amach ag an tsócmhainn cheana féin agus má bhí an bhail uirthi a mbeifí ag súil leis ag deireadh a saolré úsáide.

Más ann d’fhianaise oibiachtúil i leith lagú luach sócmhainne, aithnítear caillteanas lagaithe sa Ráiteas ar Ioncam agus Caiteachas agus Cúlchistí Ioncaim Coimeádta sa bhliain.

Tá beartas ag an mBord ina ndéantar athluacháil ar a Sócmhainní Áitribh atá faoina úinéireacht gach cúig bliana. Thug gnóthas neamhspleách sainchomhairleoirí réadmhaoine faoi athluacháil ar bhunús Luach Margaidh agus Úsáide Reatha an 31 Nollaig 2018.

Luaitear sócmhainní a rinneadh a athluacháil ar a luacháil lúide dímheas carnach. Nuair a rinneadh sócmhainn a athluacháil, bunaítear an muirear dímheasa ar mhéid athluacháilte shaolré úsáideach na sócmhainne atá fós fágtha. Deimhnítear an gnóthachan nó an caillteanas ar dhiúscairt nó scor sócmhainne seasta mar an difríocht idir fáltais an díola agus suim ghlanluacha na sócmhainne agus aithnítear é sa Ráiteas ar Ioncam agus Caiteachas agus Cúlchistí Ioncaim Coimeádta.

Cuirtear gnóthachain athluachála chun sochair an Ráitis ar Ioncam Cuimsitheach, mura bhfuil caillteanais a aithníodh roimhe seo á n-aisiompú acu a gearradh ar an Ráiteas ar Ioncam agus Caiteachas agus Cúlchistí Coimeádta Ioncaim. Gearrtar caillteanais athluachála ar an Ráiteas ar Ioncam agus Caiteachas agus Cúlchistí Coimeádta Ioncaim, mura bhfuil gnóthachain a cuireadh do shochar an Ráitis ar Ioncam agus Caiteachas agus Cúlchistí Coimeádta roimhe seo iad.

1. **Infháltais**

Aithnítear infháltais ar a luach cóir, lúide soláthar i leith fiacha amhrasacha. Is soláthar sonrach é an soláthar i leith fiacha amhrasacha, agus bunaítear é nuair is ann d'fhianaise oibiachtúil nach mbeidh an Bord um Fhaisnéis do Shaoránaigh in ann gach méid atá dlite dó a bhailiú. Aithnítear gach gluaiseacht sa soláthar i leith fiacha amhrasacha sa Ráiteas ar Ioncam agus Caiteachas agus Cúlchistí Ioncaim Coimeádta.

1. **Léasanna Oibriúcháin**

Aithnítear caiteachas cíosa faoi léasanna oibriúcháin sa Ráiteas ar Ioncam agus Caiteachas agus Cúlchistí Coimeádta Ioncaim i gcaitheamh shaolré an léasa. Aithnítear caiteachas ar bhonn líne dhíreach i gcaitheamh thréimhse an léasa, seachas nuair a bhaineann méaduithe cíosa leis an ráta ionchasach boilscithe, agus aithnítear na méaduithe seo sa chás seo nuair a thaibhítear iad. Aithnítear aon dreasachtaí léasa a fhaightear i gcaitheamh shaolré an léasa.

1. **Sochair Fostaí**

Sochair Ghearrthéarmacha

Aithnítear sochair ghearrthéarmacha, ar nós pá saoire, mar chostas sa bhliain, agus áirítear sochair a fhabhraítear ag deireadh na bliana le figiúirí na nEarraí Iníoctha sa Ráiteas ar an Staid Airgeadais.

Sochair Scoir

I mí na Nollag 2014, rinne an Roinn Caiteachais Phoiblí agus Athchóirithe (an RCPA) cinneadh chun socruithe leasaithe riaracháin a thabhairt isteach chun scéimeanna aoisliúntais a bhunú agus a fhaomhadh i gcomhlachtaí stáit neamhthráchtála, an Bord um Fhaisnéis do Shaoránaigh ina measc. Dhear an RCPA na socruithe leasaithe chun soláthar seirbhíse níos éifeachtúla agus níos cost-éifeachtúla a sholáthar i Ranna agus gníomhaireachtaí stáit trí riar aoisliúntais a shimpliú agus a nuachóiriú. Rinne an Bord um Fhaisnéis do Shaoránaigh breathnóireacht, a cuireadh faoi bhráid an RCPA agus tá dréacht na scéime ar feitheamh go gcuirfidh an RCPA a ainm leis mar chéim dheiridh, agus cuirfidh an tAire Gnóthaí Fostaíochta agus Coimirce Sóisialaí agus an tAire Caiteachais Phoiblí agus Athchóirithe a n-ainmneacha leis ina dhiaidh sin.

Íoctar sochair aoisliúntais, faoi láthair, le foireann an Bhoird um Fhaisnéis do Shaoránaigh a bhíodh mar fhoireann roimhe seo leis an mBord Náisiúnta Athshlánúcháin (an BNA) ar aon dul le téarmaí na Scéime Aoisliúntais Rialtais Áitiúil; íoctar sochair leis an bhfoireann a bhíodh mar fhoireann roimhe seo leis an mBord Seirbhís Sóisialta Náisiúnta (an BSSN) ar aon dul le téarmaí na Scéime Aoisliúntais do Ghníomhaireachtaí Sláinte Ainmnithe; agus íoctar sochair leis an bhfoireann a bhí fostaithe ag an mBord um Fhaisnéis do Shaoránaigh sular bunaíodh é agus a théann ar scor ar aon dul le téarmaí na Scéime Aoisliúntais do Ghníomhaireachtaí Sláinte Ainmnithe.

Scéimeanna pinsin le sochar sainithe iad na scéimeanna seo atá cistithe go bliantúil ar bhonn íoc mar a thuillir ó airgead atá ar fáil don Bhord, lena n-áirítear airgead arna sholáthar ag an Roinn Gnóthaí Fostaíochta agus Coimirce Sóisialaí agus ó ranníocaíochtaí ó thuarastail foirne.

Léirítear i gcostais phinsin sochair phinsin a thuill fostaithe sa tréimhse agus léirítear iad glan ar ranníocaíochtaí pinsin foirne, a choimeádann an Bord um Fhaisnéis do Shaoránaigh. Aithnítear suim atá cothrom leis an táille phinsin mar ioncam sa mhéid is go bhfuil sé in-aisghabhála, agus seach-churtha ag deontais a fuarthas sa bhliain d'fhonn íocaíochtaí pinsin a scaoileadh.

Léirítear gnóthachain nó caillteanais achtúireacha a eascraíonn ar dhliteanais scéime sa Ráiteas ar Ioncam Cuimsitheach agus aithnítear coigeartú comhfhreagrach sa mhéid atá in-aisghabhála ón Roinn Gnóthaí Fostaíochta agus Coimirce Sóisialaí.

Léirítear sna ráitis airgeadais na sócmhainní agus na dliteanais, ar luach cóir, a eascraíonn ó oibleagáidí pinsin an Bhoird um Fhaisnéis do Shaoránaigh agus as aon chistiú gaolmhar, agus aithnítear na costais a bhaineann le sochair phinsin a sholáthar sna tréimhsí cuntasaíochta inar thuill fostaithe iad. Déantar dliteanais na scéime sochar scoir a thomhas ar bhonn achtúireach agus leas á bhaint as modh na n-aonad réamh-mheasta creidmheasa.

Rinneadh dlí den Acht um Pinsin na Seirbhíse Poiblí (Scéim Aonair agus Forálacha Eile), 2012 an 28 Iúil 2012 agus tugadh isteach ann an Scéim Pinsin Seirbhíse Poiblí Aonair nua (“an Scéim Aonair”), a cuireadh tús leis le héifeacht ón 1 Eanáir 2013. Baill den Scéim Aonair iad gach fostaí nua leis an mBord um Fhaisnéis do Shaoránaigh, arb iontrálaithe nua iad san Earnáil Phoiblí, an 1 Eanáir 2013 nó ina dhiaidh sin. Íoctar ranníocaíochtaí fostaí faoin scéim leis an Roinn Caiteachais Phoiblí agus Athchóirithe.

1. **An Cuntas Caipitil**

Léirítear sa Chuntas Caipitil:

1. Luach gan amúchadh an ioncaim a úsáideadh chun sócmhainní seasta a mhaoiniú; agus
2. An barrachas neamhamúctha a thagann chun solais ar athluacháil sócmhainní seasta.
3. **Breithiúnais agus Meastacháin Chuntasaíochta Criticiúla**

Is gá bainistíocht a dhéanamh ar ullmhú na ráiteas airgeadais chun breithiúnais, meastacháin agus toimhdí a dhéanamh a dhéanann difear do na suimeanna a tugadh le fios le haghaidh sócmhainní agus dliteanas amhail dháta an chláir chomhardaithe agus na suimeanna a tugadh le fios le haghaidh ioncam agus costas i rith na bliana. Mar gheall ar chineál an mheastacháin, áfach, d’fhéadfadh torthaí iarbhír a bheith éagsúil ó na meastacháin siúd. D’imir na breithiúnais seo a leanas an tionchar ba shuntasaí ar shuimeanna a aithnítear sna ráitis airgeadais.

Lagú Maoine, Gléasra agus Trealaimh

Déantar sócmhainní atá faoi réir amúchta a athbhreithniú i dtaobh lagú pé uair a thugann imeachtaí nó athruithe ar chúinsí le fios go bhféadfadh nach mbeadh an tsuim ghlanluacha inghnóthaithe. Aithnítear caillteanas lagaithe don tsuim sin lena sáraíonn suim ghlanluacha na sócmhainne a suim inghnóthaithe. Is ionann an tsuim inghnóthaithe agus an luach cóir is airde a bhíonn ar shócmhainn lúide an costas a bhíonn ar an tsócmhainn sin a dhíol agus an luach a bhíonn uirthi fad a bhíonn úsáid á baint aisti. Ar mhaithe le measúnú a dhéanamh ar lagú, déantar sócmhainní a ghrúpáil ar na leibhéil is ísle dá bhfuil sreafaí airgid ar féidir iad a shainaithint ar leithligh (aonaid ghinte airgid thirim). Déantar sócmhainní neamhairgeadais a bhí thíos le lagú a athbhreithniú i dtaobh aisiompú féideartha an lagaithe ag gach dáta tuairiscithe.

Dímheas agus Luachanna Iarmharacha

Rinne na stiúrthóirí athbhreithniú ar na saolréanna sócmhainne agus ar luachanna gaolmhara iarmharacha gach aicme shócmhainne seasta agus, go háirithe, saolré úsáideach gheilleagrach agus luachanna iarmharacha daingneán agus feisteas, agus bhain siad an tátal as go bhfuil saolréanna sócmhainne agus luachanna iarmharacha cuí.

Oibleagáid Sochair Scoir

Nuashonraítear na toimhdí atá faoi na luachálacha achtúireacha a ndéantar cinneadh orthu i dtaobh na suimeanna a aithnítear sna ráitis airgeadais (rátaí lascaine, rátaí méadaithe ar leibhéil chúitimh amach anseo, rátaí básmhaireachta agus treorátaí costas cúram sláinte) gach bliain bunaithe ar choinníollacha reatha geilleagracha, agus i dtaobh aon athruithe a thagann ar théarmaí agus coinníollacha na bpleananna pinsin agus iarscoir.

Is féidir leis an méid seo a leanas tionchar a imirt ar na toimhdí:

1. An ráta lascaine, athruithe ar ráta an toraidh ar bhannaí corparáideacha ardchaighdeáin;
2. Leibhéil chúitimh amach anseo;
3. Coinníollacha margadh saothair amach anseo;
4. Treorátaí costas cúram sláinte; agus
5. Rátaí an bhoilscithe ar chostas leighis sna réigiúin ábhartha.
6. **Deontais an Oireachtais**

Cuimsítear i nDeontais an Oireachtais a vótáladh chuig an mBord um Fhaisnéis do Shaoránaigh ón Vóta 37 – Oifig an Aire Gnóthaí Fostaíochta agus Coimirce Sóisialaí, mar a thaispeántar sna ráitis airgeadais:

|  |  |  |  |
| --- | --- | --- | --- |
| **An Roinn Gnóthaí Fostaíochta agus Coimirce Sóisialaí** | **Fotheideal** | **2018 €** | **2017 €** |
| Deontais do chaiteachas reatha | **A.39** | 55,013,028 | 53,052,599 |
| Barrachas na bliana roimhe seo a íocadh leis an RGFCS |  | (238,000) | 0 |
| Ranníocaíochtaí na Scéime Aonair a íocadh leis an RCPA |  | (45,934) | (21,126) |
| **Cistiú Stáit Eile** |  |  |  |
| FSS – Ranníocaíocht le Seirbhísí Faisnéise Comhtháite  |  | 73,915 | 73,915 |
| An RGE - Éireannaigh Thar Lear |  | 85,000 | 0 |
| **Iomlán** |  | **54,888,009** | **53,105,388** |

1. **Ioncam Eile**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Táillí Oiliúna |  | 0 | 700 |
| Aisíocaíocht Iasachtaí Foirne |  | 0 | 101,762 |
| Ioncam Eile |  | 23,145 | 35,261 |
| Deontais a Tugadh ar Ais |  | 150,000 | 0 |
|  |  | **173,145** | **137,723** |

1. **Luach Saothair**
2. ***Sochair Fostaí Chomhiomlána***

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Sochair ghearrthéarmacha foirne |  | 4,430,344 | 3,979,704 |
| Ranníocaíocht fostóra le leas sóisialach |  | 400,727 | 352,562 |
|  |  | **4,831,071** | **4,332,266** |

Ba é an líon iomlán foirne a bhí fostaithe (coibhéis lánaimseartha) ag deireadh na bliana 76.4 (2017: 74.4)

Cuimsítear sna líonta foirne comhalta foirne amháin a tugadh ar iasacht leis an mBord ón Roinn Gnóthaí Fostaíochta agus Coimirce Sóisialaí in 2018.

Asbhaineadh €154,348 (2017: €133,214) ón bhfoireann tríd an tobhach pinsin earnála poiblí agus íocadh é leis an Roinn Gnóthaí Fostaíochta agus Coimirce Sóisialaí.

Cuimsítear sna costais tuarastail costas do phá saoire arb ionann agus €69,961 é (2017: €100,781).

Níl ach bunphá i gceist le sochair ghearrthéarmacha foirne.

1. ***An Príomhphearsanra Bainistíochta***

Is éard atá sa phríomhphearsanra bainistíochta sa Bhord um Fhaisnéis do Shaoránaigh an POF, an Bhainistíocht Shinsearach agus comhaltaí Bhord na Stiúrthóirí. B’ionann an cúiteamh iomlán a íocadh leis an bpríomhphearsanra bainistíochta, táillí agus costais Chomhaltaí an Bhoird san áireamh, agus €510,488 (2017: €423,308). Ní áirítear leis seo luach na sochar scoir a tuilleadh sa tréimhse. Comhaltaí de scéim pinsin an Bhoird um Fhaisnéis do Shaoránaigh iad an príomhphearsanra bainistíochta agus ní sháraíonn a dteidlíochtaí ina leith sin téarmaí scéim pinsin seirbhíse samhla na hearnála poiblí.

1. ***Tuarastal agus Costais an Phríomhoifigigh Feidhmiúcháin***

Íocadh íocaíochtaí tuarastail €112,387 (2017: €102,859) leis an bPríomhfheidhmeannach. Ní dhearnadh aon íocaíochtaí bónais sa bhliain. Tá an Príomhfheidhmeannach mar chomhalta de scéim earnála poiblí neamhchistithe le sochar sainithe agus ní sháraíonn a teidlíochtaí pinsin na teidlíochtaí caighdeánacha atá i scéim aoisliúntais le sochar sainithe na hearnála poiblí.

1. ***Réimse na sochar iomlán fostaithe***

|  |  |
| --- | --- |
|  | **Líon na bhFostaithe** |
| **Ó Go dtí** | **2018** | **2017** |
| €60,000 - €69,999 | 26 | 28 |
| €70,000 - €79,999 | 4 | 2 |
| €80,000 - €89,999 | 3 | 3 |
| €90,000 - €99,999 | 3 | 0 |
| €100,000 - €109,999 | 1 | 1 |

1. **Costais Riaracháin**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Cóiríocht agus Bunú | **6** | 1,870,063 | 1,556,643 |
| Taisteal agus Cothabháil (Intíre) |  | 119,010 | 147,802 |
| Taisteal agus Cothabháil (Idirnáisiúnta) |  | 3,994 | 629 |
| Páipéarachas agus Soláthairtí Oifige  |  | 15,010 | 10,551 |
| Postas |  | 82,753 | 73,086 |
| Sainchomhairleoireacht agus Tuarascálacha | **7** | 1,057,568 | 190,693 |
| Earcaíocht |  | 1,047 | 13,787 |
| Caidreamh Poiblí |  | 14,247 | 5,412 |
| Seimineáir agus Cruinnithe |  | 13,082 | 10,071 |
| Árachas |  | 276,587 | 193,406 |
| Foilseacháin an Bhoird agus Earraí Ilghnéitheacha |  | 27,774 | 26,587 |
| Táillí Cleamhnaithe |  | 13,408 | 3,227 |
| Táillí Iniúchta Sheachtraigh |  | 24,645 | 24,644 |
| Táillí Iniúchta Inmheánaigh |  | 39,882 | 44,792 |
| Dímheas |  | 302,884 | 302,037 |
| Drochfhiachas |  | 86,515 | 0 |
| Ús agus Táillí  |  | 1,109 | 894 |
| Eile |  | 25,741 | 22,110 |
|  |  | **3,975,319** | **2,626,371** |

1. **Cóiríocht agus Bunú**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Cíos agus Rátaí |  | 1,149,792 | 1,058,510 |
| Solas agus Téamh  |  | 93,559 | 66,791 |
| Cothabháil agus Slándáil |  | 622,434 | 427,987 |
| Cartlannú |  | 4,278 | 3,355 |
|  |  | **1,870,063** | **1,556,643** |

1. **Sainchomhairleoireacht agus Tuarascálacha**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Athstruchtúrú Seachtrach\* |  | 750,706 | 103,363 |
| Seirbhísí Iontaobhaí Pinsin do Chomhpháirtithe Soláthair |  | 20,015 | 17,835 |
| Seirbhísí Tacaíochta Acmhainní Daonna do Chomhpháirtithe Soláthair |  | 142,497 | 12,478 |
| Clár Cúnaimh d’Fhostaithe  |  | 20,517 | 10,379 |
| Seirbhísí Próiseála Párolla |  | 53,043 | 19,537 |
| Táillí Dlí Ginearálta |  | 19,929 | 20,673 |
| Sainchomhairleoireacht an RGCS |  | 49,751 | 0 |
| Eile |  | 1,110 | 6,428 |
|  |  | **1,057,568** | **190,693** |

\*Cuimsíodh i gcostais athstruchtúraithe sheachtraigh le linn an dá bhliain 2017 agus 2018 costais bhainistíochta tionscadal agus táillí leachtaithe, €491,344, táillí dlí, €151,772, costais mheán agus fógraíochta, €95,318, costais chomhairliúcháin agus earcaíochta, €32,102, oiliúint agus comhairle ar rialachas, €33,134 agus costais ghaolmhara eile, €50,398.

1. **Seirbhísí um Fhaisnéis do Shaoránaigh (SFSanna)**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| (i) Deontais um Fhaisnéis do Shaoránaigh |  | 13,486,607 | 13,170,660 |
| (ii) Tacaíocht Lárnach do Sheirbhísí um Fhaisnéis do Shaoránaigh  |  |  |  |
|  Comhdhálacha, Seimineáir agus Cruinnithe |  | 2,931 | 6,160 |
|  Comhdháil agus Aitheantas Oibrithe Deonacha |  | 16,935 | 28,126 |
|  Fógraíocht agus Promóisean |  | 171,565 | 110,496 |
|  Tacaíocht Líonra |  | 27,225 | 74,450 |
| (iii) An tSeirbhís Ghutháin um Fhaisnéis do Shaoránaigh |  | 1,312,338 | 1,244,748 |
| (iv) Aonaid Shoghluaiste |  | 13,433 | 21,020 |
| (v) Tacaíochtaí Faisnéise |  | 289,400 | 289,400 |
|  |  | **15,320,434** | **14,945,060** |

1. **An tSeirbhís Bhuiséadta agus Chomhairle Airgid (an SBCA)**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| (i) Deontais an SBCA |  | 16,001,046 | 15,735,473 |
| (ii) Tacaíocht Lárnach don SBCA |  |  |  |
|  Fógraíocht agus Promóisean  |  | 4,348 | 29,943 |
|  Fóram Bainistíochta Náisiúnta an SBCA |  | 0 | 14,000 |
|  Cruinnithe |  | 709 | 0 |
| (iii) Forbairt Náisiúnta an SBCA (FN an SBCA) |  | 2,192,574 | 1,853,744 |
| (iv) Riaráistí Morgáiste Tiomnaithe |  | 1,808,835 | 2,438,190 |
| (v) Tionscadal Micrichreidmheasa |  | 76,800 | 40,473 |
| (vi) Abhaile |  | 2,752,882 | 4,037,284 |
|  |  | **22,837,194** | **24,149,107** |

Is seirbhís tacaíochta teicniúla lárnach é Forbairt Náisiúnta an MABS a chuireann tacaíocht ar fáil do chásobair theicniúil, bainistiú airgid, oideachas, saincheisteanna beartais shóisialta agus a sholáthraíonn oiliúint do chuideachtaí an SBCA i gcomhar leis an mBord um Fhaisnéis do Shaoránaigh. Déanann an SBCA bainistíocht, chomh maith, ar líne chabhrach náisiúnta gutháin, láithreán gréasáin agus córas faisnéise cliant an SBCA agus freagraíonn sé ar cheisteanna ó na meáin maidir le hairgead agus bainistíocht fiachais.

I ndiaidh don rialtas cinneadh a dhéanamh, síneadh an tionscadal Riaráistí Morgáiste Tiomnaithe go dtí deireadh 2022. Is é príomhdhíriú an tionscadail seo chun daoine tiomnaithe, arb é déileáil le cásanna Riaráistí Morgáiste an t-aon chuspóir atá acu, a shuíomh in oifigí an SBCA.

Beidh clár Abhaile ar siúl ó 2016 go dtí 2022. Is seirbhís nua í Abhaile atá ann chun cabhrú le húinéirí tí réiteach a aimsiú nuair atá siad i mbaol a dteach a chailleadh. Cuireann sé dearbháin saor in aisce ar fáil chun comhairle agus cabhair airgeadais agus dlí a fháil ó shaineolaithe saor in aisce, atá ar fáil tríd an SBCA. In 2018, chuimsigh caiteachas faoin gclár seo an costas a bhí ar na dearbháin a sholáthar le haghaidh Cleachtóirí Dócmhainneachta Pearsanta agus Cuntasóirí agus an costas a bhain le Feachtas Cumarsáide an chláir a reáchtáil.

1. **Acmhainní Faisnéise**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Forbairt Láithreán Gréasáin Chúnamh Éireann |  | 2,433 | 10,870 |
| Faisnéis ar Líne - Aistriúcháin |  | 13,366 | 8,109 |
| Forbairt Láithreán Gréasáin an Bhoird um Fhaisnéis do Shaoránaigh |  | 1,784 | 9,822 |
| Foilseacháin  |  | 51,470 | 51,323 |
| Ilghnéitheach |  | 17,504 | 14,917 |
|  |  | **86,557** | **95,041** |

1. **Beartas Sóisialta agus Taighde**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Tacaíocht Taighde |  | 39,743 | 39,921 |
| Taighde ar Mhíchumas agus Faisnéis |  | 36,070 | 43,580 |
| Tuarascálacha Beartais Shóisialta |  | 14,985 | 14,301 |
| Deontais Bheartais Shóisialta |  | 12,000 | 6,750 |
| Ilghnéitheach |  | 3,398 | 567 |
|  |  | **106,196** | **105,119** |

1. **Teicneolaíocht Faisnéise agus Cumarsáide**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Teileachumarsáid  |  | 875,098 | 721,638 |
| Bogearraí agus Ceadúnú |  | 124,915 | 108,596 |
| Crua-Earraí Eile |  | 6,894 | 59,093 |
| Tacaíocht TFC |  | 756,150 | 647,967 |
| Bonneagar TFC a Bhainistítear go hIomlán |  | 486,123 | 491,920 |
| Slándáil |  | 114,837 | 20,000 |
| Chaipitil |  | 303,730 | 360,600 |
|  |  | **2,667,747** | **2,409,814** |

1. **Abhcóideacht**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Deontas don tSeirbhís Abhcóideachta Náisiúnta do Dhaoine faoi Mhíchumas |  | 3,009,009 | 2,903,048 |
| Deontas don Chlár Oibrí Tacaíochta Abhcóideachta |  | 335,444 | 338,716 |
| Deontas don tSeirbhís Ateangaireachta Comharthaíochta |  | 466,585 | 342,896 |
| Tacaíocht Rochtana agus Abhcóideachta – Ionchuimsiú Éireann |  | 77 | 7,236 |
| An Grúpa Comhairleach Náisiúnta |  | 0 | 504 |
| Córas Faisnéise Bainistíochta (CFB)/Córas Bainistíochta Cásanna Abhcóideachta |  | 15,002 | 84,398 |
| Clár Píolótach Tiomnaithe Abhcóideachta |  | 170,301 | 219,773 |
| Cruinnithe |  | 2,603 | 1,588 |
|  |  | **3,999,021** | **3,898,159** |

Bunaíodh an tSeirbhís Abhcóideachta Náisiúnta do Dhaoine faoi Mhíchumas i Samhain 2013 agus feidhmíonn sí faoi chomhaontú seirbhíse leis an mBord um Fhaisnéis do Shaoránaigh chun seirbhísí abhcóideachta a sholáthar do dhaoine faoi mhíchumas. Soláthraíonn an tSeirbhís Abhcóideachta Náisiúnta do Dhaoine faoi Mhíchumas seirbhís neamhspleách, rúnda agus saor in aisce a oibríonn go heisiach don duine a úsáideann an tseirbhís, agus cloíonn sé leis na caighdeáin ghairmiúla is airde.

1. **Oiliúint/Ríomhfhoghlaim**

|  |  |  |  |
| --- | --- | --- | --- |
|  | **Nóta** | **2018****€** | **2017****€** |
| Acmhainní Oiliúna |  | 0 | 12,525 |
| Seirbhísí Oiliúna |  | 123,892 | 255,568 |
| Oiliúint Foirne |  | 98,354 | 79,276 |
| Oiliúint Abhcóideachta |  | 16,067 | 1,698 |
| Oibrithe Deonacha Tacaíochta |  | 0 | 0 |
| OBSF |  | 0 | 7,836 |
| Moodle |  | 12,310 | 3,740 |
| Forbairt Cúrsaí |  | 30,500 | 6,750 |
|  |  | **281,123** | **367,393** |

1. **Costais Sochair Scoir**
2. ***Anailís ar na costais iomlána sochar scoir a gearradh ar an Ráiteas ar Ioncam agus Caiteachas agus Cúlchistí Ioncaim Coimeádta***

|  |  |  |  |
| --- | --- | --- | --- |
|  |  | **2018****€** | **2017****€** |
| Costais na Seirbhíse Reatha |  | 1,500,000 | 1,274,200 |
| Ús ar Dhliteanais na Scéime Sochar Scoir |  | 1,073,000 | 1,040,000 |
| Ranníocaíochtaí Fostaí |  | (355,000) | (321,400) |
|  |  | **2,218,000** | **1,992,800** |

1. ***Gluaiseacht ar ghlanoibleagáidí sochar scoir le linn na bliana airgeadais***

|  |  |  |  |
| --- | --- | --- | --- |
|  |  | **2018****€** | **2017****€** |
| Glanoibleagáid Sochar Scoir amhail an 1 Eanáir |  | (61,842,300) | (62,156,200) |
| Costais na Seirbhíse Reatha |  | (1,500,000) | (1,274,200) |
| Costais Úis |  | (1,073,000) | (1,040,000) |
| Gnóthachan /(Caillteanas) Achtúireach  |  | 5,991,000 | 1,328,300 |
| Pinsin a Íocadh sa Bhliain |  | 1,108,000 | 1,299,800 |
| **Glanoibleagáid Sochair Scoir an 31 Nollaig** |  | **(57,316,300)** | **(61,842,300)** |

1. ***Cistiú iarchurtha do shochair scoir***

Aithníonn an Bord na suimeanna seo mar shócmhainn a chomhfhreagraíonn don dliteanas iarchurtha neamhchistithe do shochair scoir ar bhonn na sraithe toimhdí a ndéantar cur síos orthu thuas, mar aon le líon imeachtaí roimhe seo. Áirítear leis na himeachtaí seo, an bonn reachtúil le bunú na scéime sochair scoir agus an beartas agus an cleachtas atá i bhfeidhm faoi láthair i dtaca le pinsin seirbhíse poiblí a chistiú, lena n-áirítear ranníocaíochtaí ag fostaithe agus an próiseas bliantúil meastachán. Níl aon fhianaise ag an mBord nach leanfaidh an beartas cistithe seo chun íoc as na suimeanna siúd i gcomhréir leis an gcleachtas reatha.

Ba é seo a leanas an glanchistiú iarchurtha le haghaidh sochair scoir a aithnítear sa Ráiteas ar Ioncam agus Caiteachais agus Cúlchistí Ioncaim Coimeádta:

|  |  |  |  |
| --- | --- | --- | --- |
|  |  | **2018****€** | **2017** **€** |
| Cistiú atá Inghnóthaithe maidir le Costais Sochar Scoir na Bliana Reatha | 2,573,000 | 2,314,200 |
| Deontas Stáit a úsáideadh chun Sochair Scoir a íoc |  | (1,108,000) | (1,299,800) |
|  |  | **1,465,000** | **1,014,400** |

B’ionann an tsócmhainn chistithe iarchurtha le haghaidh sochair scoir amhail an 31 Nollaig 2018 agus €57.3m (2017: €61.8m).

1. ***Stair na n-oibleagáidí le sochar sainithe***

|  |  |  |  |  |  |
| --- | --- | --- | --- | --- | --- |
|  | **2018****€’000** | **2017****€’000** | **2016****€’000** | **2015****€’000** | **2014****€’000** |
| Oibleagáidí le Sochar Sainithe  | 57,316 | 61,842 | 62,156 | 50,606 | 33,700 |
| Caillteanais / (Gnóthachain) ó Thaithí ar Dhliteanais na Scéime le Sochar Sainithe | (629) | 280 | (2,123) | (523) | (840) |
| Céatadán na nDliteanas Scéime | 1% | 0% | (3%) | (1%) | (2%) |

1. ***Cur síos ginearálta ar an scéim***

Reáchtálann an Bord um Fhaisnéis do Shaoránaigh na scéimeanna a leanas le sochar scoir sainithe i leith a chuid fostaithe:

1. D’fhostaithe a ceapadh roimh an 1 Eanáir 2013:

Scéim Aoisliúntais an Bhoird um Fhaisnéis do Shaoránaigh (tá struchtúr na scéime bunaithe ar shamhail thraidisiúnta na Seirbhíse Poiblí).

1. D’fhostaithe arb iontrálaithe nua iad sa tseirbhís phoiblí agus a ceapadh i ndiaidh an 1 Eanáir 2013:

Scéim Pinsin Seirbhíse Poiblí Aonair (soláthraíonn an struchtúr pinsin le sochar sainithe atá nasctha le praghasinnéacs tomhaltóirí bunaithe ar mheánphá gairme).

Socrú tuarastail deiridh pinsin le sochar sainithe is ea scéim Aoisliúntais an Bhoird um Fhaisnéis do Shaoránaigh ina sainítear sochair agus ranníocaíochtaí agus tagairt á déanamh do rialacháin reatha na scéime “samhla” earnála poiblí. Soláthraíonn an scéim pinsean (an 1/200ú cuid de phá inphinsin a mhéid le 3 1/2 uaire an ráta reatha de Phinsean Stáit Leasa Shóisialaigh (Ranníocach) móide an t-ochtódú cuid de phá inphinsin os cionn na teorann seo (más ann dó), aisce nó cnapshuim (trí ochtódú cuid de phá inphinsin sa bhliain seirbhíse) agus pinsin chéile agus leanaí. Is í an aois scoir éigeantaigh do chomhaltaí roimh 2004 breithlá 70 bliain comhalta agus tá teidlíocht acu, chomh maith, chun dul ar scor gan laghdú achtúireach ó aois 60 bliain. Tá teidlíocht ag comhaltaí i ndiaidh 2004 dul ar scor gan laghdú achtúireach a chur i bhfeidhm ó aois 65 ar aghaidh agus níl aon aois scoir éigeantaigh acu. Faoi Scéim Aoisliúntais an Bhoird um Fhaisnéis do Shaoránaigh, féadfaidh an Bord na méaduithe siúd a dheonú ar na pinsin agus na pinsin chaomhnaithe siúd faoin scéim seo agus is féidir leis an Aire a údarú ó thráth go chéile le toiliú an Aire Caiteachais Phoiblí agus Athchóirithe.

Go dtí gur thit an ghéarchéim airgeadais amach, bhí sé de nós cur le pinsin ar aon dul le méaduithe pá de réir iarghrád an duine. Is éard atá ag tarlú ó 2010 ná go bhfuil pá agus pinsin na seirbhíse poiblí faoi réir laghduithe ar leith. Faoi Chomhaontú Cobhsaíochta na Seirbhíse Poiblí 2018 go 2020, tá comhaontú ann maidir le filleadh ar an modh coigeartaithe pinsin neamhreachtúil, nasctha le pá a bhí i bhfeidhm go dtí tús na géarchéime airgeadais. Tá teorainn ama ar an mbeartas seo maidir le méadú pinsin (rachaidh sé in éag ag deireadh 2020) agus tá sé faoi réir choinníollacha.

Is é an Scéim Pinsin Seirbhísí Poiblí Aonair (Scéim Aonair) arb an scéim le sochar sainithe í d’fhostaithe sa tseirbhís phoiblí atá in aois an phinsin a ceapadh an 1 Eanáir 2013 nó ina dhiaidh sin i gcomhréir leis an Acht um Pinsin Seirbhíse Poiblí (Scéim Aonair agus Forálacha Eile), 2012. Déantar soláthar sa scéim do phinsean agus do chnapshuim scoir bunaithe ar luach saothair inphinsin meánach gairme, agus pinsin chéile agus leanaí. Is é an gnáthaois scoir faoin Scéim Pinsin Seirbhíse Poiblí Aonair an aois cháilitheach don Phinsean Stáit (Ranníocach) ón Roinn Gnóthaí Fostaíochta agus Coimirce Sóisialaí. Is í an aois scoir éigeantaigh breithlá 70 bliain comhalta. Tagann méadú ar phinsin atá á n-íoc (agus á n-iarchur) ar aon dul leis an bpraghasinnéacs tomhaltóirí.

Bunaíodh an luacháil a úsáideadh do nochtadh FRS102 ar luacháil iomlán achtúireach a rinne achtúire neamhspleách cáilithe an 8 Feabhra 2019, agus riachtanais FRS á gcur san áireamh chun measúnú a dhéanamh ar dhliteanais scéime an 31 Nollaig 2018.

1. ***Ba iad seo a leanas na príomhthoimhdí achtúireacha:***

|  |  |  |  |
| --- | --- | --- | --- |
|  |  | **2018** | **2017** |
| Ráta an Mhéadaithe ar Thuarastail |  | 3.20% | 3.40% |
| Ráta an Mhéadaithe ar Shochair Scoir atá á n-Íoc |  | 3.20% | 3.40% |
| Ráta Lascaine |  | 2.0% | 1.75% |
| Ráta Boilscithe |  | 1.70% | 1.90% |

Ionchais saoil

|  |  |  |  |
| --- | --- | --- | --- |
|  |  | **2018** | **2017** |
| Fear, aois 45 anois |  | 22.7 | 22.7 |
| Fear, aois 65 anois |  | 21.4 | 21.4 |
| Bean, aois 45 anois |  | 25.0 | 24.9 |
| Bean, aois 65 anois |  | 23.8 | 23.8 |

1. **Maoin, Gléasra agus Trealamh**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Áitreabh faoi Úinéireacht****€** | **Áitreabh ar Léas****€** | **Mótarfheithiclí****Feithiclí****€** | **Trealamh Ríomhaire****€** | **Trealamh Oifige****€** | **Troscán Oifige****€** | **Iomlán****€** |
| **Costas** |  |  |  |  |  |  |  |
| An 1 Eanáir  | 1,880,000 | 3,579,095 | 89,277 | 1,179,184 | 656,695 | 728,038 | 8,112,289 |
| Breisiúcháin | 0 | 39,895 | 0 | 202,990 | 0 | 609 | 243,494 |
| Diúscairtí | (50,000) | 0 | 0 | 0 | 0 | 0 | (50,000) |
| **An 31 Nollaig** | **1,830,000** | **3,618,990** | **89,277** | **1,382,174** | **656,695** | **728,647** | **8,305,783** |
|  |  |  |  |  |  |  |  |
| **Dímheas** |  |  |  |  |  |  |  |
| An 1 Eanáir  | 188,000 | 1,299,041 | 89,277 | 988,707 | 655,345 | 710,672 | 3,931,042 |
| Muirear don bhliain  | 45,750 | 103,111 | 0 | 147,661 | 262 | 6,100 | 302,884 |
| Diúscairtí | (5,000) | 0 | 0 | 0 | 0 | 0 | (5,000) |
| **An 31 Nollaig** | **228,750** | **1,402,152** | **89,277** | **1,136,368** | **655,607** | **716,772** | **4,228,926** |
|  |  |  |  |  |  |  |  |
| **Glanluach Leabhar**  |  |  |  |  |  |  |  |
| An 1 Eanáir  | 1,692,000 | 2,280,054 | 0 | 190,477 | 1,350 | 17,366 | 4,181,247 |
| Glanghluaiseacht don bhliain  | (90,750) | (63,216) | 0 | 55,329 | (262) | (5,491) | (104,390) |
| **An 31 Nollaig** | **1,601,250** | **2,216,838** | **0** | **245,806** | **1,088** | **11,875** | **4,076,857** |
| **Glanluach de réir na Leabhar athluacháilte amhail an 31 Nollaig 2018** | **3,835,000** | **2,216,838** | **0** | **245,806** | **1,088** | **11,875** | **6,310,607** |
|  |  |  |  |  |  |  |  |
| Gnóthachan / (Caillteanas) ar Athluacháil | 2,233,750 | 0 | 0 | 0 | 0 | 0 | 2,233,750 |
| Athluacháil an 31 Nollaig 2018 | 3,835,000 | 0 | 0 | 0 | 0 | 0 | 3,835,000 |
| Iarmhéid amhail an 31 Nollaig 2017 | 1,692,000 | 0 | 0 | 0 | 0 | 0 | 1,692,000 |

1. Tá beartas ag an mBord ina ndéantar athluacháil ar na háitreabh atá faoina úinéireacht gach cúig bliana. Amhail an 31 Nollaig 2018, dheimhnigh luachálacha gurbh fhiú na foirgnimh agus €3.835m. Ba é an luach tugtha anonn ag deireadh 2018 €1.6m.
2. Baineann luach sócmhainní Áitribh ar léas le caiteachas caipitlithe ar an Réadmhaoin Léasachta a liostaítear faoi Nóta 17
3. **Áitreabh**
4. ***Talamh agus Foirgnimh Ruílse***

Tá talamh agus foirgnimh faoi úinéireacht an Bhoird um Fhaisnéis do Shaoránaigh ag na láithreacha seo a leanas:

|  |  |  |
| --- | --- | --- |
| **Láthair** | **Glanluach Leabhar** **Amhail an 31.12.18****€** | **Glanluach Leabhar** **Amhail an 31.12.17****€** |
| Baile Átha Cliath | 3,100,000 | 1,170,000 |
| Corcaigh | 490,000 | 306,000 |
| Trá Lí | 145,000 | 99,000 |
| Leitir Ceanainn | 100,000 | 72,000 |
| Sligeach | 0 | 45,000 |
|  | **3,835,000** | **1,692,000** |

1. ***Réadmhaoin Léasachta***

Tá spás oifige ag an mBord um Fhaisnéis do Shaoránaigh ag na láithreacha seo a leanas:

|  |  |  |  |  |
| --- | --- | --- | --- | --- |
| **Láthair** | **Dáta Éagtha**  | **Clásal Scoir** | **Ceangaltas Léasa****€** | **Cíos Bliantúil****€** |
| **Ceannoifig - Baile Átha Cliath** |  |  |  |  |
| 43 Sráid Chnoc na Lobhar, Baile Átha Cliath 2 | 2032 | - | 9,646,000 | 689,000 |
| **Oifigí Réigiúnacha** |  |  |  |  |
| An Cabhán | Gach Mí | - | 0 | 10,066 |
| Gaillimh | 2025 | - | 282,800 | 40,400 |
| Cill Chainnigh | 2050 | - | 1,263 | 40 |
| Luimneach | 2038 | 2027 | 2,312,745 | 117,101 |
| Sligeach | 2019 | - | 10,660 | 15,990 |
| Tamhlacht | 2033 | - | 1,163,580 | 79,335 |
|  |  |  | **13,417,048** | **951,932** |

|  |  |  |
| --- | --- | --- |
| **Ceangaltais Léasa** | **2018****€** | **2017****€** |
| Iníoctha laistigh de bhliain amháin | 936,536 | 944,223 |
| Iníoctha laistigh de idir dhá agus cúig bliana | 3,703,504 | 3,386,654 |
| Iníoctha i ndiaidh cúig bliana  | 8,777,008 | 7,490,542 |
|  | **13,417,048** | **11,821,419** |

1. **Ceangaltais Léasa**

Ní raibh aon íocaíochtaí léasa íosta amach anseo á ndéanamh ag an mBord um Fhaisnéis do Shaoránaigh an 31 Nollaig 2018 faoi léasanna oibriúcháin dochealaithe, seachas léasanna réadmhaoine a shonraítear i nóta 17.

1. **Infháltais**

|  |  |  |  |
| --- | --- | --- | --- |
|  |  | **2018****€** | **2017****€** |
| Infháltais Trádála |  | 100 | 75,792 |
| Infháltais Eile |  | 18,770 | 20,553 |
| Réamhíocaíochtaí  |  | 1,632,184 | 1,175,040 |
|  |  | **1,651,054** | **1,271,385** |

1. **Earraí Iníoctha**

***Suimeanna atá dlite laistigh de bhliain amháin***

|  |  |  |  |
| --- | --- | --- | --- |
|  |  | **2018****€** | **2017****€** |
| Suimeanna Iníoctha Trádála |  | 633,627 | 6,597 |
| Fabhruithe |  | 274,602 | 338,032 |
| ÍMAT agus Suimeanna Iníoctha ÁSPC  |  | 138,465 | 122,798 |
|  |  | **1,046,694** | **467,427** |

1. **An Cuntas Caipitil**

|  |  |  |  |
| --- | --- | --- | --- |
|  |  | **2018****€** | **2017****€** |
| Iarmhéid tosaigh |  | 4,181,247 | 4,320,833 |
|  |  |  |  |
| *Aistriú chuig an gCuntas Ioncaim agus Caiteachais:* |  |  |  |
| Caiteachas Caipitiúil sa bhliain |  | 243,494 | 162,451 |
| Amúchadh ar aon dul le Dímheas Sócmhainní |  | (302,884) | (302,037) |
| An méid a scaoileadh ar Dhiúscairt Sócmhainní Seasta |  | (45,000) | 0 |
|  |  |  |  |
| Gnóthachan / (Caillteanas) ar Athluacháil Talún agus Foirgneamh |  | 2,233,750 | 0 |
|  |  |  |  |
| **Iarmhéid deiridh** |  | **6,310,607** | **4,181,247** |

1. **Áitreabh a Dhiúscairt**

Díoladh áitreabh a bhí faoi úinéireacht an Bhoird i Sligeach trí cheant i nDeireadh Fómhair 2018. Tugadh an díol chun críche in 2018 agus fuair an Bord na glanfháltais ón díol (€128,535) i Samhain 2018. Léirítear diúscairt an áitribh sna ráitis airgeadais don tréimhse dar críoch an 31 Nollaig 2018. Deimhnítear an brabús a eascraíonn as an diúscairt mar an difríocht idir fáltais díola agus suim ghlanluacha na sócmhainne agus aithnítear é sa ráiteas ioncaim.

Iarrtar i Nósanna Imeachta Airgeadais Poiblí na Roinne Caiteachais Phoiblí agus Athchóirithe (Alt C5.17) ar fháltais díolacháin thábhachtacha réadmhaoine a chur i gcuntas mar Fháltais Státchiste Bhreise. Íocadh glanfháltais dhíol áitreabh an Bhoird i Sligeach (€128,535) go hiomlán, ar iarraidh na Roinne, mar Fháltas Státchiste Breise leis an Roinn Gnóthaí Fostaíochta agus Coimirce Sóisialaí i Samhain 2018.

|  |  |  |
| --- | --- | --- |
|  |  |  |
| **Anailís ar Áitreabh a Dhiúscairt** |  | **Euro €** |
|  |  |  |
| Ollfháltais ó Dhíol |  | 140,000 |
| Lúide: Costas an Díola |  | (11,465) |
| Glanfháltais ó Dhíol |  | 128,535 |
|  |  |  |
| Lúide: Suim Ghlanluacha na Sócmhainne |  |  |
|  |  |  |
|  Sócmhainn ar Chostas | 50,000 |  |
|  Lúide: Dímheas Carntha a Gearradh | (5,000) | 45,000 |
|  |  |  |
| **Brabús / (Caillteanas) ar Dhiúscairt**  |  | **83,535** |
|  |  |  |
| Lúide: Glanfháltais ó Dhíol a Íocadh leis an RGFCS mar Fháltas Breise Státchiste |  | (128,535) |
|  |  |  |
| **Dlíluacháil luach na sócmhainne seasta** |  | **(45,000)** |

Mar gheall gur aisíocadh an tairbhe ó dhíol na sócmhainne leis an Státchiste, ní imríonn an caillteanas díluachála €45,000 aon tionchar, ar an iomlán, ar an toradh don bhliain mar gheall go ndearnadh a chomhionann de shuim a aistriú ón gCuntas Caipitil (Nóta 21).

1. **Nochtadh Páirtí Ghaolmhair**

Glacann an Bord um Fhaisnéis do Shaoránaigh le nósanna imeachta i gcomhréir leis na treoirlínte a d’eisigh an Roinn Caiteachais Phoiblí agus Athchóirithe maidir le leasanna pearsanta Comhaltaí Boird a chumhdach. I ngnáthchúrsa an ghnó, féadfaidh an Bord um Fhaisnéis do Shaoránaigh deontais a fhaomhadh nó iontráil isteach i socruithe conarthacha eile le haonáin ina bhfostaítear nó ina mbíonn leas ag comhaltaí an Bhoird um Fhaisnéis do Shaoránaigh, ar bhealach eile.

I gcásanna ina bhféadfadh coinbhleacht leasa eascairt, ní fhaigheann comhaltaí Boird cáipéisíocht Bhoird nó ní ghlacann siad páirt, ar bhealach eile, ná ní fhreastalaíonn siad ar phlé maidir leis na hidirbhearta seo. Coimeádtar taifead ar na cásanna siúd go léir agus tá fáil air, ar iarraidh.

I rith na bliana, níor iontráil an Bord um Fhaisnéis do Shaoránaigh isteach in aon chonarthaí le páirtithe gaolmhara.

1. **Faomhadh na Ráiteas Airgeadais**

D’fhaomh Bord an Bhoird um Fhaisnéis do Shaoránaigh na ráitis airgeadais an 11 Nollaig 2019.